Guzenbauer od kosovskog lobiste do Vučićevog savetnika - Politika i društvo - Ceopom Istina\nGuzenbauer od kosovskog lobiste do Vučićevog savetnika\nNaslovna / Politika i društvo / Guzenbauer od kosovskog lobiste do Vučićevog savetnika\nKategorija: Politika i društvo / Objavljeno: 28/08/2013, 10:27\nJoš jedan stranac, Alfred Guzenbauer, bivši austrijski kancelar, najverovatnije će postati savetnik prvog potpredsednika Vlade za pitanja politike, evropskih integracija itd. Naravno, odmah se postavlja pitanje čime je zavredeo takvu poziciju, u čemu je njegova stručnost i kakvu politiku zastupa?\nGuzenbauer je za kancelara Austrije izabran u januaru 2007. godine i nije bio baš uspešan – na tom mestu se održao manje od dve godine. Istakao se za to vreme kao promoter kosovske nezavisnosti, a poznat je i kao biznismen i savetnik kazahstanskog predsednika. Prate ga različite kontroverze, tako da mediji objavljuju kako je „njegova savetnička delatnost više puta uzburkala austrijsku javnost“.\nPoznata je njegova izjava da će Austrija među prvima priznati Kosovo („Mi nećemo sedeti u prvim redovima i gledati šta drugi rade“). Austrija je to zaista i učinila već 20. februara 2008. godine. Pre toga, krajem 2007. godine izjavio je kako se sa srpskom vladom pregovara o tome kako da Kosovo dobije nezavisnost, a da Srbija ne bude ponižena, ističući da Zapad treba da prihvati kako Srbija u tom trenutku ne može da prizna nezavisno Kosovo i prihvati Ahtisarijev plan, ali da se mogu pronaći modaliteti da se taj plan ostvari. Predlagao je više modela, i svaki je podrazumevao primenu Ahtisarijevog plana i nezavisnost Kosova. Doduše, imao je razumevanja za Srbe sa severa i zalagao se da im se dopusti određena autonomija, slična recimo onoj koju ima Južni Tirol u Italiji.\nOva oblast (pretežno naseljena Nemcima) do Prvog svetskog rata bila je deo Austro-Ugarske koja je tu oblast izgubila (pripojena je Italiji) posle poraza u tom ratu. Međudržavnim sporazumima između Austrije i Italije dobila je veliku autonomiju, nemački jezik, pored italijanskog, ima status službenog, ali je Austrija pristala da se ni na koji način ne meša u unutrašnje stvari Južnog Tirola, tj. Italije.\nAko se iz ovoga povuče paralela na Srbiju, Guzenbauerov predlog mogao bi da se svede na sledeće:\n– Srbija je izgubila rat, tu činjenicu treba da prihvati i da se odrekne Kosova i Metohije.\n– Ono o čemu treba da pregovara i što joj kao pravo treba priznati jesu prava srpske manjine i poseban status severa u okviru nezavisnog Kosova.\nPosle Guzenbauerovih izjava iz 2007. godine, Leon Kojen, koji je tada bio koordinator državnog pregovaračkog tima, označio je sasvim ispravno takav predlog kao protivpravno i protivustavno odvajanje Kosova i Metohije od Srbije, a posle izjave iz januara 2008. godine o tome kako će Austrija među prvima priznati Kosovo, tadašnji ministar spoljnih poslova Vuk Jeremić uputio je austrijskom ambasadoru u Srbiji oštar demarš u kojem se kaže da se „Republika Srbija oštro protivi ovakvim izjavama smatrajući da proces pregovora o budućem statusu Kosova i Metohije treba nastaviti pod okriljem Saveta bezbednosti Ujedinjenih nacija“ kao i da takve izjave kvare bilateralne odnose dve zemlje.\nSadašnja vlada i pregovarači, međutim, umesto da se i dalje drže ovih principa i Rezolucije 1244, da se eventualno ponudi celom Kosovu i Metohiji u okviru Srbije status sličan Južnom Tirolu, odrekli su ih se i prihvaćen je tzv. briselski sporazum, kojim se stvara zajednica srpskih opština i daje poseban status severu, ali u okviru Kosova kojem se priznaju suštinske odlike državnosti. U velikoj meri to je ostvarenje ideja koje je zastupao Guzenbauer, tako da ne čudi preokret u odnosu na 2008. godinu – tada je dobio demarš, a sada poziv da bude savetnik prvog potpredsednika Vlade za politička pitanja.\nKako ne bi izgledalo da je u pitanju američki diktat, Srbija je, zvanično, još ranije, Austriju zamolila za pomoć oko rešavanja kosovskog pitanja.\nTeško je govoriti danas o nekoj sasvim samostalnoj austrijskoj politici prema Srbiji. Ona je tu moć izgubila još 1918. godine posle velikog rata. U pitanju je mnogo više instrumentalizacija američke politike, što nije teško uvideti kada na primer, austrijski ministar inostranih poslova Špindeleger izjavi da su „granice utvrđene“ i kako je u stvari „bitno da se unutar tih granica dođe do rešenja prihvatljivog za oba naroda“, kako Austrija podržava Srbiju na njenom „evropskom putu“ i kako se od nje ne traži da SADA prizna nezavisnost Kosova.\nPotpuno je jasno da iz toga „ne sada“ sledi da se formalno priznanje ostavlja za neku kasniju fazu, a da su evrointegracije i dalje najviši politički cilj srpske vlasti, iako bi trebalo da budu samo sredstvo za ostvarenje nekih viših vrednosti.\nOstavite komentar na Guzenbauer od kosovskog lobiste do Vučićevog savetnika


Danska razvija digitalni korona-pasoš, u upotrebi će biti za tri mjeseca – Sandzaklive.rs\nDanska razvija digitalni korona-pasoš, u upotrebi će biti za tri mjeseca\n0 430 1 minuta čitanja\nVlada Danske saopćila je danas da u saradnji sa kompanijama radi na razvoju digitalnog pasoša koji bi pokazao je li osoba vakcinisana protiv koronavirusa.\nDanski ministar finansija Morten Boedskov izjavio je na konferenciji za medije da će za dva do tri mjeseca digitalni korona-pasoš biti spreman za upotrebu.\n“Od ključnog je značaja da se restartira društvo Danske, tako da poduzeća mogu nastaviti svoje aktivnosti. Mnoge danske kompanije su globalne kompanije sa tržištem u cijelom svijetu”, dodao je Boedskov.\nVlada lijevog centra u Kopenhagenu se nada da će pasoš biti prvi korak u povratak normalnom funkcionisanju sistema.\n“To će biti dodatni pasoš koji ćete moći da imate na mobilnom telefonu, sa dokumentacijom o vakcinaciji. Mi smo među prvima u svijetu koji će to imati i možemo ga pokazati ostatku svijeta. Apsolutno je presudno za nas ponovno pokrenuti dansko društvo kako bi se kompanije mogle vratiti na pravi put”, rekao je Bodskov.\nŠvedska, koju je Covid-19 pogodio daleko teže od drugih skandinavskih susjeda, od subote će od bilo kojeg stranca koji želi preći državnu granicu zahtijevati negativan rezultat testa u proteklih 48 sati.\nCovid19 Danska Korona Pasoš\nHAPŠENJE U NOVOM PAZARU! Opljačkali zlataru pa bežali za Crnu Goru\nNIŠTA NIJE SLUTILO NA TRAGEDIJU: Majka stradalog dečaka (15) otkrila šta se dešavalo poslednjih dana pred sinovljev nestanak


NEPRAVDA U RUSKOM KRSTURU: Srpska deca bez časova na srpskom | Društvo | Novosti.rs\nNEPRAVDA U RUSKOM KRSTURU: Srpska deca bez časova na srpskom\nLj. Begenišić | 28. februar 2019. 11:02 | Komentara: 16\nLingvisti osuđuju to što đacima koji nisu Rusini nije omogućeno da se školuju na maternjem jeziku. Tanasić: Ponižavajuće je da manjinski jezici imaju mnogo bolji status od većinskog\nOsnovna i srednja školi "Petro Kuzmjak" Foto M. V.\nVranje: Školovanje po meri privrede\nKredit za školovanje unuka!\nAKO u školi ima jedno srpsko dete, ono treba da uči na srpskom jeziku. To što naša deca u Ruskom Krsturu nemaju nastavu na svom jeziku samo je jedan od slučajeva gde se srpski jezik ne poštuje i stavlja se na marginu. Kako može da se postavi bilo kakvo ograničenje pred decu koja su Srbi i kojima je srpski jezik maternji? To je nezamislivo u ozbiljnoj državi, to je neodgovorno postupanje prema srpskom jeziku u Srbiji.\nPročitajte još: Đaci u Ruskom Krsturu se izborili da uče na srpskom\nOvako je dr Sreto Tanasić, predsednik Odbora za standardizaciju srpskog jezika, prokomentarisao informaciju da u Ruskom Krsturu deca srpske nacionalnosti nastavu u Osnovnoj i srednjoj školi "Petro Kuzmjak" pohađaju na jeziku većinskog naroda u tom mestu - Rusina. Naša deca nastavu slušaju na stranom jeziku, koji ne znaju, zbog čega, kako se žale njihovi roditelji, imaju mnogo poteškoća. Deca koja, pak, hoće da uče na maternjem srpskom moraju da idu u školu u susednu Kulu. Proteklih dana dobili su obećanje da će od septembra dobiti nastavu na srpskom jeziku.\nPesnik i akademik Matija Bećković, povodom slučaja u Ruskom Krsturu, kaže da su najveći Srbi uvek bili tamo gde im je najteže i gde su imali najmanja prava, što će biti slučaj i sa srpskom decom koja nemaju pravo da uče na svom jeziku.\nSreto Tanasić ocenjuje i da manjinski jezici u našoj zemlji imaju mnogo više prava, nego srpski:\nPročitajte još: NE MOGU DA UČE NA SRPSKOM U SVOJOJ ZEMLjI: Srbi imaju nastavu na rusinskom\n- Možda bi bilo bolje da srpski proglasimo manjinskim, onda bi, možda, imao bolji status nego što ga ima sada. Srpski potiskuju manjinskim jezicima, a to je u Evropi nezamislivo.\nTanasić je oštro kritikovao odnos nadležnih institucija prema ovom pitanju. Država, kaže on, može da finansira manjinske jezike koji su to samo na simboličkoj ravni.\nDa bi manje od 15 đaka učilo na srpskom treba odobrenje ministra\n- Na primer, bošnjački jezik je samo u simboličkom smislu poseban i ne zadovoljava kriterijume Evropske povelje o manjinskim jezicima. Neodgovorno je proglašen manjinskim jezikom i sada dobija sve "pogodnosti" koje iz toga proizlaze - napominje naš sagovornik.\nA u Ministarstvu prosvete, povodom situacije u Ruskom Krsturu, "Novostima" je pojašnjeno da Zakon o osnovnom obrazovanju i vaspitanju propisuje da se nastava ostvaruje na jeziku manjine ukoliko se za to opredeli najmanje 15 roditelja, uz mogućnost odobravanja odeljenja od nadležnog ministra i sa manje od 15 učenika.\n- Ministarstvo pristupa afirmativno i prilikom odobravanja odeljenja sa manjim brojem od 15 učenika. U praksi imamo odeljenja sa manjim brojem učenika od propisanog, upravo poštujući pravo deteta na obrazovanje na maternjem jeziku - naveli su u ovom resoru.\nMeđutim, Sreto Tanasić smatra da broj dece ne sme biti ograničavajući faktor, te da nastavu na srpskom treba organizovati ako u školi ima makar samo jedno srpsko dete.\n- Nezamislivo je da neko tako tumači zakonske propise - kaže Tanasić. - Mi imamo škole sa mnogo manje od 15 đaka manjinske zajednice pa se u tim školama uči na manjinskom jeziku. Kada neko nešto hoće da uradi, ima načina. To je moglo da se reši povoljno i za decu i za roditelje, a da ne bude ponižavanja srpskog naroda i omalovažavanja srpskog jezika.\nRODITELjI srpske dece u Ruskom Krsturu tvrde da su pisali peticiju da se u školi otvori srpsko odeljenje za osnovce. Rukovodstvo škole "Petro Kuzmjak" ističe da je sprovodilo ankete među roditeljima da li žele da im deca slušaju nastavu na rusinskom ili na srpskom i navodno nikada nijedan roditelj nije zaokružio - srpski. Pojedini roditelji, međutim, tvrde da nisu anketirani.


Kineske nezavisne rafinerije kupuju rusku naftu po niskim cijenama – Energetika.ba\nNezavisne kineske rafinerije diskretno kupuju rusku naftu po sniženim cijenama dok zapadne države suspendiraju svoju kupovinu i povećavaju broj embarg\nNezavisne kineske rafinerije diskretno kupuju rusku naftu po sniženim cijenama dok zapadne države suspendiraju svoju kupovinu i povećavaju broj embarga na uvoz zbog invazije na Ukrajinu, prenosi Klix.ba.\nU izvještaju Financial Times-a navodi se kako nezavisne rafinerije sa sjedištem u istočnoj Kini javno ne objavljuju ugovore koje sklapaju sa ruskim dobavljačima nafte kako bi izbjegli američke sankcije.\nTrgovačke kompanije su uglavnom odbijale da potpišu nove ugovore o snabdijevanju zbog straha od sankcija. Kineske državne firme za trgovinu robom sada daju rafinerijama dio profita za kupovinu ruske sirove nafte.\nNa taj način su neki uvoznici zaobišli tradicionalne rute za pristup jeftinoj ruskoj nafti. Brokeri i operatori svakodnevno uvezu količine od 2 miliona barela sirove nafte.\nLogističke i monetarne brige Kine potaknute su sankcijama koje su uvedene Rusiji jer postoji opasnost da one utječu i na kineske rafinerije koje blisko sarađuju sa ruskim dobavljačima u zajedničkim projektima.\nOd početka ovoga mjeseca, Kina kupuje 86.000 barela sirove nafte dnevno više od prethodnog godišnjeg prosjeka.\n“Prirodno je pretpostaviti da će Kina kupovati više ruske sirove nafte, ali i posljedice sankcija Rusiji su mnogo teže za Kinu no što su recimo za Indiju”, kazala je Jane Xie, viša analitičarka kompanije Kpler.\nNa kinesku ekonomiju najviše utječu američke sankciji Rusiji koji se odnose na države i pojedince koji trguju ruskim proizvodima ili vrše preradu sirovina porijeklom iz države obuhvaćene sankcijama.\nNafta 951 Kina 13 nafta 575 rusija 57 top 1768


Usluge – Dom za stare – Vila Ružin Dom – Voždovac\nUsluge doma za stare Vila Ružin dom\nUsluga boravka u domu za stare Vila Ružin dom\nShodno potrebama porodice u domu za smeštaj starih i odraslih lica Vila Ružin dom moguća je usluga poludnevnog, dnevnog, privremenog ili stalnog boravka. Boravak je organizovan u bezbednom okruženju i prilagođen polupokretnim i nepokretnim korisnicima. Aktivnosti dnevnog boravka obuhvataju mogućnost prevoza, ishranu, medicinsku rekreaciju, opštu negu, kreativno provođenje slobodnog vremena, te poslepodnevni odmor.\nVila Ružin dom za stare veliku pažnju posvećuje upravo socijalnim i rekreativnim aktivnostima, ali i radno okupacionoj terapiji. Radno okupaciona terapija ima za cilj razvoj, obnavljanje i održavanje motoričkih i kognitivnih percepcijskih veština, uključujući terapijsku procenu na osnovu rada i analizu svakodnevnih aktivnosti i radno-terapeutske intervencije.


Najveći berlinski aerodrom prestaje sa radom › Made-in-Germany.rs\nOd 15. juna ove godine najveći berlinski aerodrom Tegel biće zatvoren, verovatno trajno, iako se najavljuje da se radi samo o privremenoj meri, nakon što je, kao i mnogi drugi aerodromi, pretrpeo znatne finansijske gubitke usled zabrane putovanja.\nPrema pisanju portala „One mile at a time“, putnici trenutno obezbeđuju aerodromu Tegel samo 1% zarade koja bi inače bila uobičajena u ovo vreme. Zbog toga kompanija koja upravlja aerodromom dnevno gubi čak milion eura, pa je evidentno da će njegovo zatvaranje obezbediti znatne uštede troškove.\nDrugi berlinski aerodrom Šenefeld će, međutim, ostati otvoren, jer ga obično koriste niskobudžetni avio-prevoznici, pa će sve avio-kompanije koje lete do Berlina svoje poslove preseliti na ovaj aerodrom, prenosi B92.\nU celoj ovoj situaciji nije jasno zašto je aerodromu Tegel bilo potrebno toliko puno vremena da bi konačno bio zatvoren, budući da u poslednjih nekoliko meseci gotovo da nije ni bilo letova, a sve vreme je radio.


O nama - SVC Krnjača\nStočarsko veterinarski centar za reprodukciju i veštačko osemenjavanje „Krnjača“ osnovan je 1951. godine kao Javna ustanova po Zakonu o zdravstvenoj zaštiti domaćih životinja (Službeni glasnik RS br.50/92) i registrovan je u tadašnjem Trgovinskom sudu (a sadašnjem Privrednom sudu).\nOsnovni cilj rada Centra jeste razvoj stočarstva, odnosno govedarstva uz poboljšanje kvaliteta i povećanje odgajivačkih vrednosti koji vodi sigurnom genetskom napredku u populaciji goveda naše zemlje.\nOsnovna delatnost Centra jeste proizvodnja i distribucija semena priplodnih bikova, rad na reprodukciji, uzgoju i odabiru muških priplodnih grla i ispitivanje (testiranje) priplodne vrednosti bikova. Osim toga dodatno se bavi povećanjem plodnosti, i redovnim organizovanjem Seminara za veštačko osemenjavanje.\nCentar ostvaruje i izvrsnu saradnju sa stručnim i naučnim institucijama u zemlji i inostranstvu jer da bismo došli do prave vrednosti bika neophodna je saradnja Centra sa Osnovnim odgajivačkim organizacijama, Glavnom odgajivačkom organizacijom, Naučnim Institutom za veterinarstvo, Veterinarskim fakultetom a pod ingerencijom smo Ministarstva poljoprivrede, šumarstva i vodoprivrede.\nSVC „Krnjača“ je ustanova koja je ovladala i primenjuje visoku tehnologiju u proizvodnji semena visoko kvalitetnih bikova i poseduje zavidan lager semena. Ovaj Centar je jedini Centar u Republici Srbiji koji ima akreditovanu laboratoriju za ispitivanje, u skladu sa standardom srps iso 17025 i sertifikovan sistem menadžmenta kvalitetom srps iso 9001 2008. Osim sopstvenih bikova simentalske i holštajn frizijske rase koji su prikazani u ovom katalogu, nudimo Vam i mogućnost nabavke duboko zamrznutog semena vrhunskih bikova – bikovskih očeva iz Nemačke (GGI) i Austrije (Genetik Austrija).\nPreko pedeset godina tradicije, kvaliteta i iskustva rezultat su zajedničkog rada zaposlenih u Centru, naših kupaca i naučno-stručnih službi a sve sa ciljem da zadržimo dobre osobine, promenimo one koje nedostaju i kontinuirano povećavanje produktivnoti Vaših grla. Hvala Vam na dosadašnjem ukazanom poverenju i nadamo se budućoj saradnji.\nOva neobična farma nalazi se u Krnjači i osnovala ju je Vlada Srbije. Kako, zašto i zbog čega saznajte u videu koji sledi...


Glavobolja, bolovi u telu, temperatura: Neželjeni efekti američkih vakcina protiv virusa korona - 26.11.2020, Sputnik Srbija\nGlavobolja, bolovi u telu, temperatura: Neželjeni efekti američkih vakcina protiv virusa korona\nEksperti Američke medicinske asocijacije naveli su neželjene efekte vakcina protiv virusa korona američkih kompanija „Moderna“ i „Fajzer“, istakavši da obe... 26.11.2020, Sputnik Srbija\nZanima me kako bi šimpanze reagovale na američku vakcinu obzirom na njenu podlogu.\n21:50 26.11.2020 (Osveženo: 22:42 03.08.2021)\n© REUTERS / Dado RuvicFajzer logotip\nEksperti Američke medicinske asocijacije naveli su neželjene efekte vakcina protiv virusa korona američkih kompanija „Moderna“ i „Fajzer“, istakavši da obe vakcine imaju neprijatne, ali bezopasne neželjene efekte na koje pacijenti treba da budu spremni, prenosi „Njuzvik“.\nDobrovoljci koji su učestvovali u ispitivanju vakcine kompanije „Moderna“ kao jedini neprijatni efekat naveli su bol na mestu uboda prilikom vakcinisanja. Nakon primanja prve doze vakcine, taj neželjeni efekat je prijavilo 2,7 odsto pacijenata. Nakon druge doze 9,7 odsto vakcinisanih osećalo je umor, 8,9 odsto bol u mišićima, a 5,2 odsto žalilo se na bolove u zglobovima. Još 4,5 odsto pacijenata je nakon vakcinisanja imalo glavobolje, a 4,1 odsto se žalilo na bol na mestu uboda.\nJedan od pacijenata, 43. godišnji Luk Hatčinson je izjavio da je imao „nepodnošljivu“ groznicu nakon vakcinacije, koja je trajala oko 12 sati.\nVakcina kompanije „Fajzer“ je prouzrokovala glavobolju kod otprilike četiri odsto vakcinisanih nakon primanja druge doze. Pacijenti se nisu žalili na druge neželjene efekte vakcine.\nRanije je učesnik u ispitivanju vakcine protiv korone „Fajzer“ iz Amerike rekao da je nakon primanja druge doze vakcine imao groznicu, osećao je malaksalost i opštu slabost. Pritom je istakao da je neprijatan osećaj prošao nakon nekoliko časova.\nVakcina „Astra zeneka“ pretrpela još jedan udarac: Efikasnija na mlađoj populaciji\n19 Decembar 2020, 14:57


Demokrate: Očekujemo predsjedničke i lokalne izbore u istom danu – Sjever Crne Gore\nMeđunarodna i domaća javnosti očekuju da će predsjednički i lokalni izbori biti održani u istom danu, jer je to u skladu sa elementarnim demokratskim principima i principom društvene racionalnosti, saopšteno je iz Demokratske Crne Gore.\nPoslanici i potpredsjednici Demokrata Zdenka Popović, Momo Koprivica i Mijomir Pejović sastali su danas se sa predstavnicima OEBS/ODIHR-a, Ričardom Lapinom i Tamarom Otiašvili.\n“Oni su istakli da je uslov za elementarnu stabilizaciju političkih prilika smanjenje zloupotreba, minimalno relaksiranje društvene atmosfere i ozbiljne finansijske uštede održavanje predsjedničkih i lokalnih izbora u istom danu”, kaže se u saopštenju. Demokrate su kazale da, prema njihovim saznanjima, očekivanja međunarodne, ali i domaće javnosti govore u prilog održavanju predsjedničkih i lokalnih izbora u istom danu, jer je to u skladu sa elementarnim demokratskim principima i principom društvene racionalnosti.\n“Ako se ima u vidu da je (Filip) Vujanović raspisao lokalne izbore u Beranama za 4. februar i to skoro dva mjeseca prije isteka mandata lokalnog parlamenta i bez odluke lokalnog parlamenta o skraćenju svog mandata, a uz to imajući u vidu da je krajnji rok za održavanje predsjedničkih izbora druga polovina aprila, ne postoji nikakva prepreka da se predsjednički i lokalni izbori održe u istom danu”, navodi se u saopštenju.\nSvako drugačije rešenje je, smatraju, pucanj u demokratiju i trasiranje puta u nove i teške zloupotrebe. Demokrate su istakli ozbiljnu zabrinutost zbog devastacije autonomije Radio televizije Crne Gore, kroz politički motivisane procedure razrješenja članova Savjeta čime se, kako su kazali, najozbiljnije dovode u pitanje osnovni uslovi za iole fer izbore.\n“Bez nezavisnog, objektivnog i nepristrasnog javnog servisa nema govora o uslovima za fer izbore”, smatraju Demokrate. Oni su ocijenili da je u medijskoj sferi nema napretka u skladu sa preporukama OEBS-a, i da se odvija nazadak i blokada stvaranja uslova za poštenu predizbornu atmosferu.\n“Tako je posebno simptomatično da su poslanici vladajuće koalicije pribjegli izmjeni zakona o biračkom spisku, a izbjegli usvajanje ozbiljne preporuke OEBS-a o izmjeni medijskih zakona za koje im takođe nije potrebna dvotrećinska većina u Skupštini”, kaže se u saopštenju. Demokrate su istakle da je neophodno da sa posmatraju izborni procesi i stvara podsticaj da oni budu zakoniti i slobodni.\n“U potpunosti je srušeno povjerenje u izborni proces zahvaljujući usavršenim izbornim zloupotrebama Demokratske partije socijalista”, poručili su iz te partije. Na sastanku je, kako je saopšteno, istaknuto da međunarodni posmatrači moraju usmjeriti što više pažnje na brutalne kupovine glasova.\nDemokrate su, dodaje se, ukazale na brojne manjkavosti normativnog okvira i nedostatak institucionalnih mehanizama da se osigura djelotvorna zaštita izbornih prava i sloboda i blokiraju zloupotrebe javnih resursa.\nPrevPredhodniApelacioni sud ukinuo presudu Šaranoviću zbog ubistva Bećirovića\nSledećiIzložba slika Milutina Obradovića na zimskoj sceni u DvorcuNext


RUDNIK PLJEVLJA ZARADIO ČETIRI MILIONA - MontEnergija\nHome\tObnovljivi izvori energijeTermoenergija\tRUDNIK PLJEVLJA ZARADIO ČETIRI MILIONA\nby korisnik1 14/04/2022\nRudnik uglja Pljevlja prethodnu godinu poslovao je pozitivno i ostvario dobit od 4,42 miliona eura, pokazuje izvještaj menadžmenta ove kompanije. To je, ipak, tri puta slabiji rezultat u odnosu na 2020. godinu kada je ta kompanija, koja je u 100 procentnom vlasništvu Elektroprivrede Crne Gore, ostvarila dobitak od 13,1 milion.\nUkupni kapital kompanije, čiji je osnovni proizvod ugalj namijenjen za industrijsku i široku potrošnju, povećan je sa 60,5 miliona na 65,1 milion eura, dok se neraspoređeni gubitak sa 25,07 miliona sa kraja 2020. godine smanjio na 16,6 miliona zbog isplate dividende.\n“Produžetak planiranog godišnjeg remonta TE „Pljevlja” u drugom kvartalu i neplanirani zastoji, kao i ograničenja u isporuci uglja, loši vremenski uslovi, sužen prostor za napredovanje rudarskih radova, uobičajen problem nedostatka rezervnih djelova za rudarsku opremu i mehanizaciju uticali su da proizvodni rezultati budu manji od planiranih i manji od ostvarenih u 2020. godini, navodi se u izvještaju menadžmenta kompanije.\n“Prihodi od prodaje uglja za potrebe TE su bili manji 10,8 odsto, a prihodi od prodaje na tržištu široke potrošnje veći su 48,2 odsto u odnosu na 2020. godinu, piše u izvještaju.\n“Treba napomenuti da veće razlike u ostvarenju prihoda i rashoda u odnosu na planirane ili ostvarene u prethodnom periodu su posljedica procjene osnovnih sredstava sa stanjem 31.12.2021.godine čiji efekti su uticali na povećanje prihoda za iznos od 3,68 miliona eura i povećanje rashoda za iznos od 6,88 miliona eura, saopšteno je iz menadžmenta.\nU dijelu troškova na zarade i naknade zaposlenih otišlo je 14,74 miliona eura što je za 9,4 odsto više nego 2020.godine, a udio u ukupnim rashodima je 39,7 odsto.\nProsječan broj zaposlenih u firmi je bio 776 sa prosječnom neto zaradom od 767 eura, a preko agencije je angažovano dodatnih 113 radnika za koje izdvojemo 1,49 miliona, koji su prosječno primali 579 eura. Uz to naknade po ugovorima o djelu koštale su 345 hiljada eura što je za 7,2 puta veći iznos od ostvarenog za isti period 2020. godine.Kako su objasnili iz menadžmenta, povećanje ovih naknada je posljedica formiranja komisija za analizu pojedinih segmenata poslovanja kompanije u prethodnom periodu kao i angažovanje osoba za obavljanje sezonskih poslova.\nOd ukupno proizvedenog uglja TE “Pljevlja je isporučeno 87,85 odsto, ostalih 10,64 odsto kupcima iz regiona i tek 1,51 odsto kupcima iz Crne Gore. S pravom se može reći da je, uprkos svim izazovima, Rudnik uglja zajedno sa EPCG bio i ostao glavni stub energetskog sistema Crne Gore, odnosno, njena industrijsko-privredna osnova, kazali su iz menadžmenta. Ukupna proizvodnja električne energije prethodne godini iznosila je 3.648 GWh, gdje je najveće učešće imala TE “Pljevlja sa 36,53 odsto, hidroelektrana Perućica sa 27,11 odsto, hidroelektrana Piva sa 22,9 odsto, vjetroelektrane 8,79 odsto i male (hidro i solarne) elektrane sa 4,58 odsto.\nAMERIKANCI I SLOVENCI ĆE SARAĐIVATI NA GRADNJI NUKLEARKI U EVROPI\nSIRIJA DALA RUSKIM KOMPANIJAMA UGOVORE ZA VAĐENJE...


Inspekcija provjerava rad Aerodroma u Tuzli: Sporni tenderi za izgradnju terminala – Haber.ba\nInspekcija provjerava rad Aerodroma u Tuzli: Sporni tenderi za izgradnju terminala\nBudžetska inspekcija Tuzlanskog kantona provjerava rad Međunarodnog aerodroma u Tuzli, a kako saznaje Klix.ba, inspektori su već izuzeli određenu dokumentaciju tenderskih procedura za rekonstrukciju i dogradnju putničkog terminala.\nAerodrom Tuzla - Tuzlalive.ba\nVlada Tuzlanskog kantona na posljednjoj sjednici zadužila je Kantonalno ministarstvo finansija da naloži Budžetskoj inspekciji izvršenje kontrole provođenja plana rada Međunarodnog aerodroma Tuzla za 2018. i 2019. godinu, s posebnim naglaskom na sprovođenje svih pravosnažnih sudskih presuda od ovog aerodroma, kao i zakonitosti izbora izvođača radova na projektu dogradnje i rekonstrukcije putničkog terminala.\nTakođer, ovim zaduženjem akcentirane su i provjere potpisanih ugovara sa izvođačima radova na projektu dogradnje i rekonstrukcije putničkog terminala, sa posebnim naglaskom na planirane rokove, kašnjenja u realizaciji u odnosu na planirane rokove te poduzete mjere u skladu sa potpisanim ugovorima, poput plaćanja ugovornih kazni i slično.\nInspekcija izuzela dokumentaciju\nPrema informacijama koje su potvrđene za “Klix” budžetska inspekcija već je izuzela dokumentaciju iz Međunarodnog aerodroma u Tuzli, a koja je sastavni dio tenderskih procedura koje su sprovedene vezano za rekonstrukciju i dogradnju putničkog terminala.\nZa glavnog izvođača radova bila je izabrana kompanija Džena iz Gradačca, a uz ovu firmu radove je izvodio i tuzlanski Tom Cat. Završetak radova je nekoliko puta prolongiran.\n“Inspektori nisu mnogo objašnjavali šta je predmet njihovog interesovanja, a izuzeli su dokumentaciju koja je vezana za javne nabavke i tendere koji su bili raspisani i na osnovu kojih je došlo do izbora određenih izvođača radova. Oni vrše provjere da li je sve izvršeno u skladu sa zakonom te kako je cijela procedura završena”, kazao je za Klix.ba direktor Međunarodnog aerodroma u Tuzli Esed Mujačić.\nVlada TK je zatražila i da inspektori sagledaju postojanje elemenata krivične odgovornosti ranijeg menadžmenta na čijem čelu se nalazio bivši direktor aerodroma Rifet Karasalihović i članova Nadzornog odbora zbog neizvršavanja pravosnažnih sudskih odluka.\nMujačić ponovo direktor\nJedna od sudskih odluka koja nije izvršena je i povratak Eseda Mujačića na mjesto direktora, koji je prema odluci nadležnog suda nezakonito smijenjen s ove pozicije 2014. godine. Mujačić je izvršnu sudsku presudu dobio 2018. godine, koja nije realizirana.\n“Ekipa koja je bila odgovorna na aerodromu trebala je izvršiti sudsku presudu koja je bila izvršna i pravosnažna. Neizvršenje sudske presude je krivično djelo, a oni koji su to dozvolili vjerovatno su bili svjesni te činjenice”, istako je Mujačić za Klix.ba.\nInače, Mujačić je u direktorsku fotelju Međunarodnog aerodroma u Tuzli ponovo zasjeo 31. decembra prošle godine kada je imenovan, nakon konkursne procedure koja je sprovedena shodno isteku mandata ranijem direktoru Rifetu Karasalihoviću.\n“Nadzorni odbor je regularno raspisao konkurs za prijem novog direktora i ja sam se odlučio prijaviti. Komisija koja je bila formirana za intervju i pregled dokumentacije mene je izabrala kao kandidata s najvećim brojem bodova, a nakon toga je uslijedilo moje imenovanje od Nadzornog odbora na mandat od četiri godine”, istakao je Mujačić za Klix.ba.\nMujačić na kraju ističe da njegovo novo imenovanje na poziciju direktora tuzlanskog aerodroma nema veze s ranijom izvršnom presudom koja do danas nije realizirana.\nTeme:budžetska inspekcija, Međunarodni aerodrom Tuzla, provjera, tenderi, terminal, Tuzla


Osiguranje nije luksuz, zakljucak panela na Biznis forumu na Kopaoniku :: UOS\nOsiguranje nije luksuz već potreba i zato je važna edukacija građana, naročito mladih, ali i zaposlenih u ovom sektoru da bi se svest o osiguranju promenila, poručeno je sa panela koji je održan u okviru Biznis foruma na Kopaoniku.\nPredsednik UO Udruženja osiguravača Srbije i predsednik IO Dunav osiguranja Mirko Petrović rekao je da su podaci optimistični i da je tržište prošle godine u odnosu na 2017. poraslo za 7,5 procenata. Petrović je izjavio i da su rezultati sektora osiguranja sve bolji i da je premija dostigla 100 milijardi. Prošle godine je zaklučeno 6,5 miliona polisa, što je primetan rast u odnosu na raniju godinu. Pri tome, neživotna osiguranja su rasla po stopi od od 8,4 procenta, a životna po stopi od 4,5 procenata.\nPredsednik IO Winer Stadtische osiguranja Zoran Blagojević rekao je da je na razvijenim tržištima dobro izbalansiran odnos životnih i neživotnih osiguranja. Kod nas se, kako kaže Blagojević, godinama priča o velikom potencijalu, ali se na kraju dođe do zaključka da je osiguranje neiskorišćeni potencijal. Problem se, dodao je, može rešiti boljom edukacijom kako onih koji rade u ovom sektoru, naročito među prodavcima osiguranja, tako i potencijalnih klijenata. On je poručio i da je važno pozvati klijente da obrate pažnju prilikom zaključenja ugovora o osiguranju kako ne bi bilo nerazumevanja.\nGeneralni direktor DDOR Novi Sad Đordo Markeđani naveo je primer da u Italiji o značaju važnosti osiguranja deca ne uče u školama, već u porodici. Predsednik kompanije "Metalac" Dragoljub Vukadinović, koji je takođe učestvovao u panel diskusiji, izjavio je da nikada osiguranje nije smatrao troškom, već investicijom, i da ta kompanija ima šest vrsta osiguranja. On je naveo da građani obično postanu svesni značaja osiguranja tek kada im se nešto loše desi.\nNa panelu u okviru Kopaonik biznis foruma predstavljen je pobednički tim sa takmičenja "Osiguraj znanje" koje su organizovali Udruženje osiguravača i Fakultet oranizacionih nauka.\nFotografije sa panela o osiguranju na ovogodišnjem Biznis forumu možete pogledati ovde.


Biciklima do Hilandara Biciklima do Hilandara\nObjavljeno: 29. 6. 2012 u 09:12h\nTrojica Kragujevčana krenuli su jutros biciklima na hodočašće na Svetu Goru, u manastir Hilandar gdje bi trebalo da stignu do kraja naredne sedmice.\nKragujevčani su krenuli sa Trga „Kod Krsta“ u centru Kragujevca, a predvodi ih Željko Todorović, bivši radnik fabrike „Zastava Kamioni“ koji je prošle godine, takođe na Vidovdan, krenuo sam biciklom u manastir Hilandar.\nNjegova je želja, kako kaže, da ovo hodočašće postane tradicija i da se omasovi, jer su i Vidovdan i Hilandar značajni za Srbe.\n„Prvi put mi je da na ovaj način idem na Svetu Goru. Razlozi su ne samo ljubav prema sportu već i negovanje tradicionalnih vrednosti ali i poštovanje prema manastiru Hilandar“, rekao je Slobodan Stefanović u izjavi za novinare.\nU ekipi biciklista je i Saša Mirosavljavić.\nNjih trojica se biciklizmom bave rekreativno, a u tom poduhvatu pomogli su im Skupština Kragujevca, kao i Samostalni sindikat fabrika „Zastava kamioni“ i „Zastava automobili“, čiji su ih predstavnici jutros ispratili na put.\nUkoliko ih vremenske prilike posluže, njih trojica u manastir Hilandar trebalo bi da stignu 5. jula.


Podsjetimo, iz Agencije za elektronske medije, koja vodi registar medija, su nam odgovorili da oni od stupanja na snagu novog Zakona o medijima – 14. avgusta nijesu nadležni. Portal Udar.me je, međutim, sa objavama počeo znatno prije.\nDPNCG je pozvalo Državno tužilaštvo da obavijesti javnost šta je po službenoj dužnosti preduzelo povodom objava na portalu Udar.me, koji je tokom predizborne kampanje plasirao podatke koji mogu ukazivati na povredu nacionalne bezbjednosti, kršenje ljudskih prava i sloboda, ugrožavanje bezbjednosti pojedinaca... Odgovor još uvijek nijesmo dobili.\nU međuvremenu, portal je postao nedostupan na adresi udar.me.\nOdgovarajući na naš upit da li su preduzeli korake u cilju prikupljanja podataka o osnivaču/osnivačima portala Udar.me, s obzirom na to da pomenuti medij nije ispoštovao obavezu objavljivanja impresuma, iz Direktorata za medije navode da „podnosilac podnosi zahtjev za pokretanje prekršajnog postupka nadležnom sudu, odmah po saznanju za prekršaj učinioca, a najkasnije u roku od 60 dana“.\n„U tom kontekstu Ministarstvo kulture, kao nadležni organ za pokretanje prekršajnog postupka nije u posjedu informacije osnivača predmetne internetske publikacije. Dodatno ukazujemo da mjere za otkrivanje osnivača medija nijesu dio i zakonskih odredbi, te prema tome Ministarstvo kulture nema pravne niti institucionalne kapacite za preduzimanje mjera za otkrivanje osnivača medija“, kazao je generalni direktor Direktorata za medije Željko Rutović.\nRutović kaže da je doba novih medijskih platformi donijelo različite mogućnosti izbjegavanja uvida javnosti u transparentnost medija, impresuma, te podataka o medijskom vlasništvu.\nOn je kazao i da shodno najvišim međunarodnim standardima medijskih sloboda, a naročito u kontekstu novih medijskih platformi, Ministarstvo kulture ne vrši nadzor nad radom medija.\n„Imajući u vidu da je novi Zakon o medijima stupio na snagu 14. avgusta 2020 godine, shodno članu 64 stav 2 Zakona o medijima, osnivač medija u roku od 3 mjesca od dana stupanja na snagu novog zakona prijavljuje podatke za evidenciju medija“, dodao je Rutović.\nPredhodni Artikal DPNCG osuđuje hajku na Dušku Pejović\nSledeći Artikal Tužilaštvo da saopšti da li ima krivičnih djela u pisanju portala "Udar"


Makarević: Izvoz u Norvešku povećan za skoro 30 posto - Akta.ba\nAmbasada BiH u Oslu bila organizator i domaćin prvog susreta članova Udruženja poslovnih ljudi iz BiH "Pozitiv".\n27.12.2018. 07:45 / Izvor: Fena\n"U odnosu na prošlu, ove godine je, prema dostupnim podacima, izvoz povećan za gotovo 30 posto, i to bez decembarskih podataka", ističe ambasador Makarević.\nUpravo je Ambasada BiH u Oslu bila organizator i domaćin prvog susreta članova Udruženja poslovnih ljudi iz BiH "Pozitiv" s bosanskohercegovačkim biznismenima u Norveškoj koji su u ovoj skandinavskoj zemlji nedavno registrirali Norveško-bosanskohercegovačku komoru.\n"Ideja je bila povezati poduzetnike iz Bosne i Hercegovine s bh. poduzetnicima iz Norveške, koji su sada organizirani i žele saradnju s domovinom. I ta ideja je urodila plodom. Pogotovo sto je prvi susret u Oslu bio ujedno i prvi put da privrednici iz BiH u ovolikom broju i organizirano dolaze u Norvešku kako bi uspostavili kontakt i saradnju s našim iseljenicima koji posluju u ovoj zemlji", naglašava Makarević.\nTom prilikom se prisutnima obradio i Nahid Hasanbegović, u ime udruženja "Pozitiv", prezentirao rad udruženja i njihove planove za budućnost te se zahvalio ambasadoru Makareviću na saradnji.\n#Udruženje privrednika Pozitiv


Odbornici Skupštine grada Prijedora jednoglasno su danas usvojili set zaključaka kojima se izražava zabrinutost odlukom Vlade Republike Srpske da državni kapital u Rudnicima željezne rude /RŽR/ „LJubija“ proda metodom neposrednog odabira kupca.\nU zaključcima, koje je lokalnom parlamentu predložio gradonačelnik Prijedora Milenko Đaković, navodi se da se zabrinutost odlukom Vlade izražava „ imajući u vidu ukupno stanje u privredi i moguću destabilizaciju stanja u privrednom sektoru, koje bi se odrazilo ne samo na radnike navedenih privrednih društava, nego i na sve druge koji svoju privrednu aktivnost baziraju na radu RŽR-a `LJubija` i `Arselor Mitala Prijedor`“.\nU zaključcima se od Narodne skupštine Republike Srpske traži izuzeće iz privatizacije nekretnina RŽR-a koje nemaju značaja za obavljanje osnovne djelatnosti RŽR-a, kao i da najviši zakonodavni organ Srpske garantuje nastavak eksploatacije rude, zadržavanje istog broja radnika kao što je sada u „Arselor Mitalu Prijedor“, zapošljavanje novih radnika i nastavak istraživanja ekonomski eksploatabilnog rudnog bogatstva.\nU obraćanju skupštini Đaković je zatražio da se u diskusijama svi uzdrže od zastupanja stavova političkih partija i raznih interesnih grupa.\n„Želja nam je da se obratimo Narodnoj skupštini Republike Srpske, kao najvišem zakonodavnom organu, da uzme u obzir stavove nas kao zainteresovane strane. Ja vas molim da ne zalazimo u bilo koju temu koja može imati drugi prizvuk“, rekao je Đaković, koji je i lider prijedorskog DNS-a.\nDrago Tadić, zamjenik gradonačelnika Prijedora i prvi čovjek ovdašnjeg SNSD-a, rekao je da se privatizacijom RŽR-a ne ugrožava rad „Arselor Mitala Prijedor“ niti se dovode u pitanje radna mjesta njegovih zaposlenih.\n„SNSD ima veliku odgovornost prema radnicima `Arselor Mitala Prijedor` i neće uraditi ništa što bi ih ostavilo bez posla. Naš cilj je da u budućnosti se pokrenu kopovi u Tomašici i LJubiji i da se na taj način umjesto 800 zaposli 1.300 ljudi“, rekao je Tadić.\nŠef Kluba odbornika DNS-a u Skupštini grada Prijedora Goran Predojević i odbornik DF-a Mirsad Duratović rekli su da nijedan odbornik nema mandat da se rukovodi ičim drugim osim interesima grada i građana.\nZamjenik šefa Kluba odbornika SNSD-a u Skupštini grada Prijedora Dragoslav Kabić zatražio je da se iz zaključaka izuzmu riječi „izražava zabrinutost“ jer se njima prejudicira da je odluka Vlade Srpske loša, ali su nakon pauze odbornici SNSD-a prihvatili prvobitno predloženu formulaciju.\nNa zahtjev Kluba odbornika SDS-a lokalnom parlamentu obratio se direktor „Arselor Mitala Prijedor“ Mladen Jelača rekavši da je izraelska kompanija autsajder u ovoj djelatnosti i da je Vlada Republike Srpske morala imati prag prilikom odabira kupca, a taj prag je kvalifikovanost.\n„Naše informacije govore da se ne može graditi priča s nekim ko je autsajder. Danas se sa svjetskom kompanijom broj jedan takmiče autsajderi“, rekao je Jelača i dodao da je to isto kao kad bi on igrao tenis sa Đokovićem.\nNa prijedlog SDS-a da se Jelača obrati odbornicima, odbornici SNSD-a i SP-a glasali su uzdržano, a ostali su bili „za“.\nSjednici su prisustvovali poslanici Narodne skupštine Republike Srpske iz Prijedora Duško Ivić, koji je ovaj mandat dobio kao kandidat DNS-a, a sada je poslanik Slobodnog demokratskog srpskog kluba, i Dalibor Pavić iz SNSD-a.\nOdluku o prodaji RŽR-a izraelskoj kompaniji Vlada Republike Srpske donijela je po treći put u posljednje tri godine, ali prethodna dva puta za nju nije bilo podrške u Narodnoj skupštini Republike Srpske. O najnovijoj odluci Vlade parlament Srpske trebalo bi da se izjašnjava na sjednici zakazanoj za 25. april.


Izraelske snage bombardiraju aerodrom u Bejrutu - Klix.ba\nSvijet Izraelske snage bombardiraju aerodrom u Bejrutu\nIzraelske snage bombardiraju aerodrom u Bejrutu\n13.7.2006. u 13:51\nIzrael je proširio svoju ofanzivu protiv Hezbollaha usmjeravajući svoje oružje prema jedinom libanskom međunarodnom aerodromu koji se nalazi u predgrađu Bejruta. Ovim napadom je obustavljen saobraćaj na aerodromu, javljaju libanski policijski zvaničnici.\nRano jutros, izraelski avioni su počeli bombardiranje aerodroma u Bejrutu, pa su svi letovi obustavljeni, a dva aviona su se morala vratiti na Larnaca aerodrom na Kipru.\nU južnom Libanu je ubijeno najmanje 22 civila tokom noći za vrijeme izraelskih napada, uključujući i jednu cijelu porodicu od 12 članova koji su stradali u selu Dweir, izvijestila je libanska LBC televizija.\nSukobi u južnom Libanu su eskalirali jučer, nakon što je Hezbollah napao izraelske granične snage i zarobio dvojicu izraelskih vojnika.\nOsam izraelskih vojnika je ubijeno od početka sukoba, a Izrael je svoju artiljeriju, u znak osvete, usmjerio ka mostovima i cestama u južnom Libanu.\nKako javljaju libanski mediji, ovo je najžešći udar na Liban od 1982. godine.


Policijski timovi Uprave policije MUP-a ZDK u okviru akcije "MREŽA III" vršili pretrese na 21 lokaciji u Zenici - Zenicablog\nPolicijski timovi Uprave policije MUP-a ZDK u okviru akcije “MREŽA III” vršili pretrese na 21 lokaciji u Zenici\nPolicijski timovi Uprave policije MUP-a ZDK u okviru akcije “MREŽA III” vršili pretrese na 21 lokaciji u Zenici – Rano jutros, od strane policijskih timova Uprave policije Ministarstva unutrašnjih poslova Zeničko-dobojskog kantona, započeti su istovremeni pretresi na dvadeset jednoj lokaciji na području Zenice.\nRadi se o opsežnoj policijskoj akciji kodnog naziva “MREŽA III”, koju sprovodi Uprava policije Ministarstva unutrašnjih poslova Zeničko-dobojskog kantona i koja je usmjerena na otkrivanje i procesuiranje lica koja se sumnjiče za izvršenje krivičnih djela “Neovlaštena proizvodnja i stavljanje u promet opojnih droga” iz člana 238. Krivičnog zakona FBiH i “Nedozvoljeno držanje oružja ili eksplozivnih materija” iz člana 371. Krivičnog zakona FBiH.\nAktivnosti u okviru akcije “MREŽA III ” se poduzimaju u saradnji i pod nadzorom Kantonalnog tužilaštva Zeničko-dobojskog kantona, te se postupa po naredbama Općinskog suda u Zenici.\n– Radi se o opsežnoj policijskoj akciji kodnog naziva “Mreža III”, koju provodi Uprava policije MUP-a ZDK, a koja je usmjerena na otkrivanje i procesuiranje lica koja se sumnjiče za izvršenje krivičnih djela “neovlaštena proizvodnja i stavljanje u promet opojnih droga” i “nedozvoljeno držanje oružja ili eksplozivnih materija” – kazala je Feni portparolka MUP-a ZDK Aldina Alić.\nOna je dodala kako je akcija pri kraju, ali da se traga za još dvije osobe koje su u bijegu. Uhapšeni su privedeni u policijske prostorije i nad njima je izvršena obrada, a akcija se provodi u saradnji i pod nadzorom Kantonalnog tužilaštva Zeničko-dobojskog kantona i po naredbama Općinskog suda u Zenici.\nAkcija predstavlja nastavak operativnih akcija “Mreža I” i “Mreža II”, koje su provedene u 2016. i 2017. godini te u okviru kojih je izvršeno na desetine pretresa, veći broj osumnjičenih osoba tada je bio lišen slobode, a pronađene su te oduzete značajne količine opojnih sredstava, nelegalnog oružja, novca i drugih predmeta koji potiču iz krivičnih djela počinjenih od osoba koja su bila meta operativnih akcija.\nTagovihapšenja pretresi zenica


LAP za Mlade - Sombor portal\nPočetna Sombor LAP za Mlade\nU sklopu realizacije projektnih aktivnosti LAP za Mlade u 2019 godini koji se realizuje pod pokroviteljstvom Grada Sombora nastavljene su aktivnosti na uređenju i opremanju poslovnog prostora Udruženja organizacija tehničke kulture Sombor.\nOvaj put opremljena je učionica za manifestacije udruženja i strukovne organizacije.\nNabavljene su stolice, interaktivna tabla, računar i projektor.\nU saradnji sa Radio klubom „Nikola Tesla“ i Udruženjem energetičara „Sombor“ u novoopremljenom prostoru dana 26.11.2019.g. održano je predavanje o obnovljivim izvorima energije i energetskoj efikasnosti.\nNabavljeno: – 50 stolica – Interaktivna tabla – projektor – laptop računar –\nPrethodniPrevencija šećerne bolesti u Somboru\nSledećiSVEDOČENJE IZ SOMBORA: Migranti su mi upali u porodičnu kuću i uzeli sve pare!


фебруар 2015. – СРПСКА НАПРЕДНА СТРАНКА\nInterdisciplinarna nastava – od matematike do programiranja\nInterdisciplinarna nastava – od matematike do programiranja, naziv je seminara koji je održan u kruševačkom Centru za stručno usavršavanje\nProširivanje stručnih i metodičkih znanja savremenim pedagoškim pristupima nastavi i njeno unapređenje povezivanjem matematike sa nastavom programiranja, cilj je jednodnevnog seminara namenjenog nastavnicima predmentne nastave osnovnih i srednjih škola, opšteobrazovnih i stručnih predmeta kao i izbornih i fakultativnih predmeta.\nAutori i realizatori seminara su profesori matematike i računarstva kruševačke Gimnazije Dragan Krstić i Aleksandra Filipović. Uvođenje nastavnika u interdisciplinarno, tematsko i timsko planiranje i realizovanje nastave kroz stručnu edukaciju podržao je kruševački Centar za stručno usavršavanje, a seminar je organizovala kruševačka podružnica Društva matematičara.\nObjavljeno 11. februara 2015. 5. juna 2015.\nREDOVNA KONFERENCIJA ZA MEDIJE – 11. FEBRUAR 2015.\nNa današnjoj konferenciji imamo tri teme:\nNa samom početku govorićemo o uspehu Centra za stručno usavršavanje u Kruševcu za 2014. godinu.\nReč je o zvanično objavljenim podacima – Mreže Regionalnih centara i Centara za sručno usavršavanje Republike Srbije.\nCentar za stručno usavršavanje u Kruševcu zauzima prvo mesto po rezultatima rada za 2014 godinu u konkurenciji 12 centara u Republici Srbiji. (Treću godinu za redom)\nDirektor Centra za stručno usavršavanje gospodin Nenad Stanojević predstaviće vam rezultate rada za 2014 godinu.\n„Na osnovu podataka „Mreže RC i CSU„, koji govore o rezultatima rada svih regionalnih Centara u Republici Srbiji za 2014 godinu, kruševački Centar je zauzeo prvo mesto u konkurenciji 12 Centara na nivou Republike.\nKriterijumi koji se uzimaju kao osnov za sumiranje rezultata su sledeći:\n– Broj seminara održanih u Centru,\n– Broj seminara održanih van Centra,\n– Ostale aktivnosti za nastavnike i\n– Aktivnosti za učesnike van prosvete.\nNa osnovu obrađenih podataka, kruševački CSU je u 2014. godini imao ukupno 390 različitih vidova aktivnosti, pre svega u domenu profesionalnog razvoja zaposlenih u obrazovno-vaspitnim ustanovama.\nOvaj broj aktivnosti, naš centar svrstava na sam vrh u odnosu na druge Regionalne centre, kako po broju, tako i po različitosti sadržaja i kvalitetu ponuđenih i realizovanih stručnih programa.\nPored realizacije svih oblika profesionalnog razvoja zaposlenih u obrazovno-vaspitnim ustanovama,\nCentar je proširio svoje delovanje i prepoznao potrebe drugih ciljnih grupa postao je dostupan svima koji žele da se usavršavaju i usvajaju nova znanja po principu celoživotnog učenja.\nPomenuću samo neke aktivnosti koje su obeležile proteklu godinu. Pored realizacije svih oblika profesionalnog razvoja prosvetnih radnika, Ustanova je ovlašćeni test Centar Informatičkog Saveza Srbije (na osnovu čega se relizuju informatičke obuke u Centru), organizovali smo besplatan kurs ruskog jezika za učenike sa teritorije grada, u sklopu Ustanove, u okviru Centra bio je organizovan rad sa Darovitim učenicima iz više naučnih oblasti.\nPrethodnu godinu obeležila je uspešna saradnja sa ambasadama Ruske federacije i Francuske. Kruna uspešne saradnje, bila je poseta Centru od strane ambasadora ovih zemalja.\nPored podizanja kvaliteta u radu nastavnog kadra, svojim delovanjem, Centar je povećao svoju ponudu raznovrsnim sadržajima i učinio se dostupnim, učenicima, zaposlenima u javnom sektoru i šire.\nGodinu koja je za nama, obeležilo je intezivno predstavljanje ustanove, na Sajamu knjiga i obrazovanja u Beogradu, zajedničko predstavljanje kroz aktivnosti Mreže RC i CSU Srbije, medijskim nastupima…\nU budućnosti ćemo se i dalje truditi da ostvarujemo dobru saradnju sa preduzećima i ustanovama u čitavom regionu.\nSve pozitivne primere dobre prakse zadržavamo i u ovoj godini uz jasno definisan cilj, a to je LIDERSKA POZICIJA NA REPUBLIČKOM NIVOU, kada je reč o ustanovama ovog tipa.“\nDruga tema – Na prošloj konferenciji već smo govorili o „Domu zdravlja“ Ćićevac i kandidatu za direktora. Upravni odbor Doma zdravlja doneo je odluku o izboru direktora dr Ivana Popovića.\nO daljim dešavanjima govoriće vam dr Mirjana Krkić, predsednik OO SNS Ćićevac.\n„OO SNS Ćićevac, ima moralnu obavezu da u ime stanovnika ove opštine, koji u velikoj meri podržavaju rad naše stranke, i koji su i sami uzeli neposredno učešće u izboru direkotra Doma zdravlja Ćićevac, podrži i ohrabri odbornike SO Ćićevac da na narednoj sednici SO Ćićevac verifikuju mandat dr Ivanu Popoviću na mesto direktora Doma zdravlja Ćićevac.\nPodsećamo, da je posle niza pokušaja da se na nezakonit način postavi novi direktor Doma zdravlja Ćićevac, Upravni odbor ove ustanove, dana 06.02.2015. godine doneo odluku da dr Ivan Popović ispunjava sve uslove koji su zakonom predviđeni za imenovanje na ovu funkciju. Ova odluka je dostavljena skupštinskoj službi i očekujemo da se u zakonski predviđenom roku odbornici SO Ćićevac izjasne i verifikuju mandat dr Ivanu Popoviću na mesto direktora Doma zdravlja Ćićevac, po predlogu Upravnog odbora Doma zdravlja Ćićevac.\nU suprotnom, biće preduzete sve mere koje Zakon predviđa u ovoj situaciji. Posebno napominjemo da ljudi koji imaju lične interese u ovome, namerno prolongiraju da ovu tačku dnevnog reda stave pred odbornike!\nJoš jednom, u ime OO SNS Ćićevac zahvaljujemo se svim ljudima naše opštine koji su u velikoj meri doprineli da se imenovanje direkotra Doma zdravlja Ćićevac sprovede na jedan, jedini mogući način – a to je po Zakonu!“\nTreća tema – Svi znamo da je najvažnija; reč je o akcionom planu pokretanja stečaja na osnovu odluke Vlade RS od 31. januara tekuće godine.\nO čemu će govoriti predsednik Regionalne privredne komore gospodin Predrag Vukićević.\n„Verujemo da je stečajni postupak još jedna prilika za Konfekciju Zvezda, Fabriku jestivog ulja i Savremeni dom da se pod svojim ili nekim drugim imenom vrate na tržište. Komora je spremna da zajedno sa gradskim i republičkim institucijama doprinese aktiviranju privrednih potencijala u tim kolektivima.\nMožemo da kažemo da ulazak u stečaj ovih naših preduzeća u Kruševcu praktično znači jedan novi početak za ta preduzeća. Regionalna privredna komora Kruševac će 10. marta organizovati sastanak u Privrednoj komori zajedno sa Agencijom za licenciranje stečajnih upravnika. To će biti javna rasprava gde će se pokazati i građanima Kruševca, i sindikatima, i privrednicima, kako ići kroz stečaj ili kako sprovesti reorganizaciju u stečaju.\nFabrika jestivog ulja poseduje preko 30, a Savremeni dom 27 ha infrastrukturno opremljenog zemljišta, što svakako privlači pažnju potencijalnih investitora, dok nedavno zaključeni poslovni ugovori potvrđuju da Konfekcija Zvezda ima punu podršku i poverenje svojih poslovnih partnera.\nMislimo da će Zvezda biti jedan dobar kolektiv; postoje načini već sada, i u planu je kako će se to sprovesti; možemo da kažemo da je i Savremeni dom preduzeće za koje smatramo da će se naći način kako će se sprovesti stečajni postupak. Što se tiče Fabrike ulja, tu još uvek nismo dobili neko ozbiljno pismo o namerama, ali zato posotoji nada da će u budućnosti, ili infrastrukturno, ili na neki drugi način, bar grad Kruševac moći da računa na neku podršku.\nStečajni postupak u svim preduzećima sa nedavno objavljene liste Ministrastva privrede, biće pod punom kontrolom Agencije, ali i lokalne samouprave. Ozbiljnost pristupanja ovom problemu danas je na mnogo višem nivou, i smatramo da će taj potencijal sutradan, u ovoj ili u narednoj godini, po završetku stečaja, doneti mogućnost za zapošljavanje novih ljudi i da će otvoriti različite mogućnosti za razvoj našeg grada.“


ANALIZA: Spoljnotrgovinska razmena u januaru 2018. - Pluton Logistics\nANALIZA: Spoljnotrgovinska razmena u januaru 2018.\n17/03/2018 18/03/2018 marko\tizvoz, pokrivenost uvoza izvozom, spoljnotgovinska razmena, uvoz\nUkupna spoljnotrgovinska razmena Srbije u januaru 2018. godine iznosila je 3189,4 mil USD, što je porast od 39,1% u odnosu na isti period prethodne godine. Mereno u evrima, razmena je dostigla 2623,0 miliona, porasla je za 21,6% u odnosu na isti period prethodne godine.\nIzvezeno je robe u vrednosti od 1390,4 mil USD, što čini rast od 39,2% u odnosu na isti period prethodne godine, a uvezeno je robe u vrednosti od 1799,0 mil USD, što je za 39,1% više nego u istom periodu prethodne godine.\nIzvoz robe, izražen u evrima, imao je vrednost od 1143,3 miliona, i to je povećanje od 21,6% u poređenju sa istim periodom prethodne godine. Uvoz robe imao je vrednost od 1479,7 miliona, što predstavlja povećanje od 21,6% u odnosu na isti period prošle godine.\nDeficit iznosi 408,6 mil USD, što čini povećanje od 38,8% u odnosu na isti period prethodne godine. Izražen u evrima, deficit iznosi 336,4 miliona, što je povećanje od 21,8% u poređenju sa istim periodom prethodne godine.\nPokrivenost uvoza izvozom je 77,3% i neznatno je veća od pokrivenosti u istom periodu prethodne godine, kada je iznosila 77,2%.\nU strukturi izvoza po nameni proizvoda (princip pretežnosti) najviše su zastupljeni proizvodi za reprodukciju, 60,1% (835,0 mil USD), slede roba za široku potrošnju, 30,7% (426,5) i oprema, 9,3% (129,0). Neklasifikovana roba po nameni iznosi 0,0% (0,0 mil USDt).\nU strukturi uvoza po nameni proizvoda najviše su zastupljeni proizvodi za reprodukciju, 58,1% (1046,1 mil USD), slede roba za široku potrošnju, 17,1% (306,9), i oprema, 10,4% (186,6). Neklasifikovana roba po nameni iznosi 14,4% (259,4 mil USD).\nZemlje članice Evropske unije najveći partneri\nSpoljnotrgovinska razmena bila je najveća sa zemljama sa kojima Srbija ima potpisane sporazume o slobodnoj trgovini. Zemlje članice Evropske unije čine 63,9% ukupne razmene.\nNaš drugi po važnosti partner jesu zemlje CEFTA, sa kojima imamo suficit u razmeni od 132,4 mil USD, koji je rezultat uglavnom izvoza poljoprivrednih proizvoda (žitarice i proizvodi od njih i razne vrste pića), gvožđa i čelika gvožđe i čelik, proizvodi od nemetalnih minerala, medicinski i farmaceutski proizvodi.\nPosmatrano pojedinačno po zemljama, najveći suficit u razmeni ostvaren je sa zemljama iz okruženja: Bosnom i Hercegovinom (izvoze se najviše gasna ulja i patike za sport, a uvozi se koks i polukoks od kamenog uglja i žica od gvožđa i čelika), Crnom Gorom (lekovi i rude olova i koncentrati, a uvoze se najviše dimljeno svinjsko meso i lignit) i Makedonijom (izvoz toplovaljanih traka u koturovima i ulja od suncokreta, a uvoze se najviše toplovaljani proizvodi i ostale zavarene cevi). Od ostalih zemalja ističe se i suficit sa Italijom, Bugarskom, Slovačkom, Velikom Britanijom, Hrvatskom, Slovenijom i Švedskom. Najveći deficit javlja se u trgovini sa Kinom (zbog uvoza telefona za mrežu stanica i laptopova) i Ruskom Federacijom (zbog uvoza energenata, pre svega, nafte i gasa). Sledi deficit sa: Mađarskom, Turskom, Belgijom, Poljskom (uvoz delova za motorna vozila), Nemačkom, Irakom, Korejom, Ukrajinom (uvoz rude gvožđa i koncentrati)…\nPrema Nomenklaturi statistike spoljne trgovine (NSST) za mesec januar:\nNa listi prvih 5 proizvoda u izvozu, prvo mesto zauzima izvoz setova provodnika za avione, vozila i brodove (91 mil USD); drugo mesto pripada izvozu toplo valjanih proizvoda (gvožđe i nelegirani čelik) u koturovima (55 mil USD); na trećem mestu je izvoz automobila, paljenje svećicom, preko 1000, ali ispod 1500 cm3 sa 41 mil USD; izvoz novih spoljnih guma za automobile bio je 38 mil dolara; poslednje mesto pripada izvozu rafinisanog bakra, sa 36 mil USD.\nLista prvih 5 proizvoda u uvozu pokazuje da je sirovanafta (86 mil USD) naš prvi uvozni proizvod. Drugi po značaju je prirodni gas (59 mil USD).Na trećem mestu uvozne liste su delovi i pribor za motorna vozila (55 mil USD). Lekove za maloprodaju smouvezli za 49 mil USD. Poslednje mesto zauzima uvoz ostalih električnih provodnika, za napon <1000V sa 24 mil USD.\nSpsak najvećih izvoznika u januaru 2018. možete pročitati OVDE.\n← Izvoz iz Prokuplja – „BizLink“ otvorio novi pogon\nDHL gradi novi logistički centar u Beču →\nIzvoz autokomponenti – Italijanska kompanija „Caminada“ stiže u Suboticu\n10/03/2017 07/05/2017 marko\nIzvoz iz Banata – „Zoppas“ otvorio fabriku u Kikindi


Faktor | Za bržu ekonomiju: Sarajevska berza predlaže trgovinu sa fakturama\nObjavljeno: 28.12.2019. u 10:24\nNaveo je da se radi o korisnom i konkretnom projektu koji su napravili i uputili nadležnim institucijama\n- Dobili smo ovih dana infomaciju da su izabrani novi članovi Komisije za vrijednosne papire FBiH na šta smo čekali, pošto su njeni raniji članovi dugo bili u tehničkom mandatu. Komisija za vrijednosne papire je generator, motor tržišta kapitala, tako da se nadamo da će predstojeći period biti obilježen kvalitetnijim dešavanjima na tržištu kapitala – naveo je Kurbegović.\n- Taj indeks ne tretira samo tehnički dio trgovanja dionica, da li je opadala ili rasla vrijednost, nego ulazi u fundamentalnu analizu, a to je kako kompanija posluje, te kakva joj je perspektiva. Kroz taj indeks smo htjeli pokazati da one kompanije koje dobro posluju ujedno dobro odražavaju svoju vrijednost, tako da ljudi mogu biti odlučniji da investiraju u takve kompanije – dodao je Kurbegović.\n- To bi značilo da se sve fakture i potraživanja koja traju duže od 15 dana, pretvaraju automatski u vrijednosne papire sa kojima se može trgovati na berzi. Oni koji su likvidni bi mogli da otkupljuju ta potraživanja, a oni koji su manje likvidni da ne čekaju kraj isteka vremena pootraživanja i da ranije dođu do novca – kazao je Kurbegović.


Vulin: Apis se vraća kući - Sputnjik Srbija\n17:49 30.10.2015 (osveženo 18:05 30.10.2015) Preuzmite kraći link\nMinistarstvo za rad, zapošljavanje, boračka i socijalna pitanja pokrenulo proceduru za ekshumaciju posmrtnih ostataka pukovnika Dragutina Dimitrijevića Apisa, majora Ljubomira Vulovića i Radeta Malobabića.\nUčestvujući na okruglom stolu „Heroji ili otpadnici — Apis i drugovi“, održanom na 60. Međunarodnom sajmu knjiga, ministar za rad i socijalna pitanja Aleksandar Vulin je rekao da mu je veliko zadovoljstvo što je ta procedura pokrenuta i da je siguran da će sve biti vrlo brzo završeno.\n„Pukovnik Dragutin Dimitrijević Apis je junak i jedna od srpskih svetih tajni, koji su skoro 100 godina bili zaboravljeni i potisnuti, ne zbog nas, nego zbog drugih. Pukovnika Apisa, majora Vulovića i Malobabića dočekaćemo u njihovoj Srbiji, njihovom Beogradu, a Ministarstvo za rad je ponosno što može da bude deo istorije“, rekao je Vulin.\nOn je dodao da su inicijativu za prenos posmrtnih ostataka podržali članovi porodice Malobabić i da su sa upravom Grada Beograda u toku razgovori o tome gde bi mogli da budu sahranjeni posmrtni ostaci srpskih oficira.\nO nepravdi koja je naneta učesnicima Solunskog procesa, zbog pokušaja atentata na prestolonaslednika, regenta Aleksandra Karađorđevića, i o nepostojanju kulture sećanja govorili su istoričar Aleksandar Životić, izdavač Zoran Kolundžija i pisac Miroslav Toholj.\nU izdanju izdavačke kuće „Prometej“ i RTS–a objavljen je reprint knjige „Pukovnik Apis — Solunski proces 1917.“ Milana M. Živanovića iz 1955. godine.\nJerofejev: Rusi su veliki narod, nisu neko malo afričko pleme\nApis, Sajam knjiga, ekshuminacja, Aleksandar Vulin, Srbija


Evo ko je naručio ubistvo Bašića, POLICIJA SVE OTKRILA – Banjaluka24\nEvo ko je naručio ubistvo Bašića, POLICIJA SVE OTKRILA\nU toku policijske akcija koja je noćas izvedena na području Banjaluke uhapšeno je 20 osoba u vezi istrage oko ubistva načelnika kriminalističke policije PU Prijedor Radenka Bašića, potvrđeno je u MUP Srpske.\nOni su privedeni s ciljem otkrivanja, rasvjetljavanja i dokazivanja organizatora, saučesnika i neposrednog izvršioca navedenog krivičnog djela.\n– Aktivnosti su realizovane u na području koje operativno pokriva Policijska uprava Banjaluka u saradnji sa Upravom kriminalističke policije, Upravom za borbu protiv terorizma i ekstremizma, Specijalnom-antiterorističkom jedinicom, Žandarmerijom i PU Banjaluka – istakla je portparol MUP RS Mirna Miljanović.\nTokom ovih aktivnosti, policijski službenici Uprave za organizovani i teški kriminalitet su, pored prethodno osumnjičenog organizatora i naručioca kojem je na prijedlog Tužilaštva BiH od strane Suda BiH određen pritvor, indetifikovali neposrednog izvršioca i saučesnike u izvršenju krivičnog djela.\n– Nad ovim licima je u toku kriminalistička obrada, te izuzimanje i dokumentovanje svih predmeta i tragova koji potiču iz izvršenja ovog krivičnog djela – pojasnila je Miljanovićeva.\nKako smo ranije objavili, zbog ubistva je uhapšen Aleksandar Miljatović.\nOTKRIVENO: Evo koliko je plaćeno ubistvo POLICAJCA U PRIJEDORU, EVO KAKO JE NARUČILAC POKUŠAO DA UĆUTKA UBICU\nOTKRIVENO: Evo ko je uhapšen zbog ubistva policajca Bašića


FK NOVI PAZAR dobija novog trenera?\nJužnom prugom stiže vest da Marjan Živković napušta rodni grad, ali i da ne menja rang. Mladi trener je ostavio dobar utisak na klupi Radničkog iz Pirota, a u sledećoj takmičarskoj godini, sve glasnije se priča, mogao bi da bude gost na lepom objektu, kao šef stručnog štaba Novog Pazara.\nPirotski mezimac je predvođen Marjanom Živkovićem osvojio 26 bodova i zimu dočekao na trećem mestu, iza Mačve (34) i Slobode (29). Iza Radničkog prvi deo prvenstva završili su ČSK Pivara i Proleter (24), Zemun (23)...\nProšlog vikenda Piroćanci su se porazom u Dobanovcima oprostili od sezone, a verovatno i trenera Marjana Živkovića. Ostaće zapisano da je ekipa sa stadiona koji nosi ime po legendarnom Draganu Nikoliću zaključno sa poslednjim, 30. kolom, trku završila na šestoj poziciji, sa 43 osvojena boda, iza Mačve, Zemuna, Slobode, Inđije i Bežanije.(zurnal.rs)\n0 # same 02-06-2017 10:11\nPojma vi nemate.Sad cete da igrate po srpskim livadama.LOO POVI Pesterski


MUP: Identifikovana osoba koja je koristila biber-sprej\nBEOGRAD - Pripadnici Ministarstva unutrašnjih poslova, policijske stanice Bela Crkva identifikovali su večeras, na osnovu naknadno dostavljenih snimaka, pripadnika fizičko-tehničkog obezbeđenja Ž. I. (1972) koji se sumnjiči da je koristio biber sprej prema licima okupljenim ispred zgrade opštine Bela Crkva, pre početka sednice Skupštine 15. januara ove godine.\nBrzom i efikasnom akcijom policije Ž. I. je doveden u prostorije PS Bela Crkva, a o svemu je obavešteno Osnovno javno tužilaštvo u Vršcu koje će doneti odluku o daljem postupanju, navodi se u saopštenju MUP-a.\nZbog sumnje da su još neka lica koristila biber sprej pre početka sednice Skupštine opštine Bela Crkva, Ministarstvo unutrašnjih poslova nastaviće rad na ovom slučaju.\n« Suđenje Ivanoviću: Okončan glavni pretres, presuda u četvrtak Prijave protiv dva lekara zbog i falsifikovanja isprava »


licitacija : Južne vesti\nFotografija niškog umetnika Slaviše Stankovića Zeke na licitaciji Lokalne fondacije Niš\n11:28, 14. 5. 2021.\nZainteresovani za kupovinu fotografije ženskog akta iz kolekcije poznatog niškog umetnika Slaviše Stankovića Zeke, mogu da licitiraju na Fejsbuk stranici Lokalne fondacije Niš do ponedeljka, 17. maja u 12 sati. Početna cena slike odštampane na platnu je 4.000 dinara, a novac će biti uložen u fond za podršku najboljim idejama građana Niša.\nDres rukometaša Železničara sa potpisima svih prvotimaca prodat na licitaciji LFN-a\n20:43, 7. 5. 2021.\nCifru od 6.000 dinara za dres rukometaša niškog Železničara, na kojem su potpisi svih prvotimaca tog rukometnog kluba, dao je Ivan Petrović, saopštavaju iz Lokalne fondacije Niš. Novac i sa ove licitacije, ističu, odlazi u fond za podršku najboljim idejama građana u Nišu.\nPotpisani dres RK Železničar na licitaciji Lokalne fondacije Niš\n17:14, 27. 4. 2021.\nNa novoj licitaciji Lokalne fondacije Niš kojom se prikuplja novac za lokalnu zajednicu za podršku najboljim idejama, nalazi se dres Rukometnog kluba Železničar sa potpisima svih sadašnjih igrača. Početna cena je 4.000 dinara, a ljubitelji sporta mogu da licitiraju na Fejsbuk strani fondacije sve do petka, 30. aprila u 16 sati.\nLopta sa potpisima košarkaša Partizana na licitaciji Lokalne fondacije Niš\n08:20, 14. 4. 2021.\nGrađani zainteresovani za kupovinu lopte sa kojom treniraju košarkaši Partizana i sa potpisima igrača prvog tima, mogu da se nadmeću za nju na licitaciji koja će biti otvorena do petka, 16. aprila od 16 sati. Početna cena je 10.000 dinara, a prikupljen novac biće uložen u fond za podršku najboljim idejama građana u Nišu.\nPotpisana ploča i CD niškog EYOT-a na licitaciji Lokalne fondacije Niš\n08:47, 6. 4. 2021.\nNa novoj licitaciji Lokalne fondacije Niš kojom se prikuplja novac za lokalnu zajednicu za podršku najboljim idejama, nalaze se ploča i CD niškog benda "Eyot". Početna cena je 4.000 za oba predmeta, a licitacija na Fejsbuk stranici fondacije trajaće do 9. aprila u 12 sati.\nVranjski motel po 3. put na prodaju - cena 6 puta manja od prvobitne\n09:27, 21. 3. 2021.\nPo početnoj ceni od 20,6 miliona dinara, po treći put se prodaje nekadašnji motel "Vranje”, a sada Prihvatni centar za migrante. To je više od 100 miliona manje od početne cene po kojoj se ovaj kompleks sa okolnim građevinskim zemljištem prodavao 2016. godine.\nSlika kišnog dana u Obrenovićevoj ulici na novoj licitaciji “Lokalne fondacije Niš”\n18:47, 3. 3. 2021.\nLokalna fondacija Niš nastavlja da prikuplja novac za podršku najboljim idejama u Nišu iz oblasti kulture, umetnosti, obrazovanja, sporta i uređenja grada. Kako objavljuju, na novom nadmetanju na Fejsbuku je slika umetnika Slavoljuba Todorovića Zorkina, na kojoj je prikazan kišni dan u Obrenovićevoj ulici u Nišu. Početna cena je 3.000 dinara, a licitira se na Fejsbuk strani LFN do petka u 12 sati.\nPonovo propala prodaja motela u Vranju, nema zainteresovanih kupaca\n13:08, 25. 2. 2021.\nProdaja nekadašnjeg motela “Vranje” nije uspela, objavljeno je na sajtu Agencije za licenciranje stečajnih upravnika. Javno nadmetanje je bilo zakazano za 23. februar, međutim za učešće niko nije bio zainteresovan. Ovo je drugi put za 6 godina da je oglašena prodaja Motela, prvi put po ceni od 124,9 miliona, a sada po početnoj ceni od 51,6 miliona dinara.\nDeset ploča poslednjeg albuma "Novembra" na licitaciji Lokalne fondacije Niš\n09:49, 24. 2. 2021.\nU petak, 26. februara od 12 sati prvih deset građana koji se jave na Fejsbuk stranici Lokalne fondacije Niš dobiće poslednji album kultne niške pank grupe Novembar. Zainteresovani mogu kupiti po jednu ploču po ceni od 2.000 dinara, a prikupljen novac biće uložen u fond za podršku najboljim idejama građana u Nišu.\nDo petka nadmetanje za vina na licitaciji Lokalne fondacije Niš\n17:27, 15. 2. 2021.\nNovac prikupljen na nadmetanju za nekoliko flaša vina, koje traje do petka u 12 sati na Fejsbuk strani Lokalne fondacije Niš, biće uložen u lokalnu zajednicu kroz podršku najboljim idejama građana u oblasti kulture, umetnosti, obrazovanja, sporta i uređenja grada, saopštavaju iz te fondacije.\nKolekcija svih knjiga Miloša Petkovića na licitaciji Lokalne fondacije Niš\n12:19, 8. 2. 2021.\nLokalna fondacija Niš nastavlja sa licitacijama na kojima sakuplja novac koji će, kako su najavili, biti uložen u lokalnu zajednicu, kroz podršku najboljim idejama građana u oblasti kulture, umetnosti, obrazovanja, sporta i uređenja grada. Ovoga puta na licitaciji je kolekcija svih objavljenih knjiga niškog pisca Miloša Petkovića.\nNa prodaju "Vinarska-podrumi" iz Vlasotinca, početna cena 41,5 miliona dinara\n10:15, 3. 2. 2021.\nOd 2010. godine vlasotinačko preduzeće "Vinarska- podrumi" nalazi u stečaju, a posle više od jedne decenije biće prodato na javnom nadmetanju koje će se održati 3. marta. Ponuđena početna cena za ovo preduzeće je 41,5 miliona dinara.\nGrad Leskovac prodao dva lokala apoteka za 77,7 miliona dinara\n20:59, 2. 2. 2021.\nLokale u kojima su se do skoro nalazile dve apoteke, "Sutjeska“ i "Centralna“, a koje su bile deo Apotekarske ustanove Leskovac, Grad je prodao na aukciji za 77,7 miliona dinara.\nPotpisana ploča niškog muzičara Nenada Vasilića na licitaciji Lokalne fondacije\n08:34, 2. 2. 2021.\nDo petka 5. februara, zainteresovani mogu da licitiraju kako bi dobili potpisanu ploču virtuoza na kontrabasu i rođenog Nišlije Nenada Vasilića. Na taj način će donirati novac koji će biti uložen u zajednicu, tako što će se Lokalna fondacija Niš, organizator licitacije, podržati najbolje lokalne inicijative u Nišu. Početna cena je 3.000 dinara, a licitira se na Fejsbuk strani fondacije.\nPonovo oglašena prodaja vranjskog motela, cena 73 miliona dinara manja nego pre pet godina\n15:44, 27. 1. 2021.\nObjekti nekadašnjeg motela "Vranje”, a sada Prihvatni centar za migrante, oglašen je za prodaju po početnoj ceni od 51,6 miliona dinara, znatno nižoj nego kada je 2016. godine Osnovni sud u Vranju prvi put oglasio prodaju objekta po ceni od 124,9 miliona. Prva licitacija je zakazana za 23. februar.\nPotpisani albumi "Kerbera" na licitaciji Lokalne fondacije Niš\n18:13, 22. 1. 2021.\nKako bi pomogli kulturu, umetnost, obrazovanje, sport i uređenje grada, iz novoformirane Lokalne fondacije Niš pokrenuli su četvrtu u nizu licitacija, a predmet za koji će se zainteresovani nadmetati je specijalna kolekcija sabranih dela legendarne niške rok- grupe "Kerber". Licitacija je otvorena do 29. januara u 12 sati putem Fejsbuk stranice fondacije.\nSlike Aleksandra i Ivana Blatnika na licitaciji Lokalne fondacije Niš\n10:35, 16. 1. 2021.\nPo početnoj ceni od 10.000 dinara zainteresovani na trećoj licitaciji koju organizuje Lokalna fondacija Niš mogu kupiti tri umetničke slike poznatog niškog umetnika Ivana Blatnika i njegovog oca Aleksandra Blatnika. Licitacija je otvorena do 22. januara u 12 sati, a prikupljeni novac će biti, kako objašnjavaju u fondaciji, uložen u zajednicu tako što će se podržati najbolje lokalne inicijative u Nišu.\nPotpisani dres Saše Stojanovića Cakija na licitaciji, u planu nove aukcije, a novac ide za niške inicijative\n15:00, 18. 12. 2020.\nKako bi pomogli kulturu, umetnost, obrazovanje, sport i uređenje grada, iz novoformirane Lokalne fondacije Niš pokrenuli su prvu u nizu licitacija, a predmet koji će se zainteresovani nadmetati je potpisani dres niškog fudbalera Saše Stojanovića Cakija koji je nedavno završio karijeru u Radničkom . Licitacija se obavlja putem Fejsbuk stranice Fondacije od danas do narednog petka, 25. decembra.\nProdaje se imovina pekarskog preduzeća iz Pirota\n11:37, 5. 10. 2020.\nNekoliko objekata u vlasništvu nekadašnjeg pekarskog giganta iz Pirota, preduzeća Blagoje Kostić - Crni Marko , oglašena su na prodaju, a kako piše specijalizovani portal E-kapija , onlajn nadmetanje održaće se 16. oktobra.\n42 ara zemljišta "Zaplanjke" prodaje se po početnoj ceni od oko 1.200 evra\n09:02, 7. 9. 2020.\nNešto više od 42 ara zemljišta i drvna masa u vlasništvu firme “Zaplanjka” u stečaju iz Donjeg Dušnika biće ponuđeno na prodaju po početnoj ceni od oko 145.000 dinara na javnom nadmetanju, navodi se u oglasu Agencije za licenciranje stečajnih upravnika.\n00:20, 15. 5. 2021.\n19:13, 14. 5. 2021.\nTreća žrtva udesa kod Jug Bogdanovca - nakon 2 nedelje preminuo i muškarac iz "audija"\n19:03, 14. 5. 2021.\nRadnik u Surdulici poražen od TSC-a\n18:23, 14. 5. 2021.\nU dve ulice na Paliluli sutra radovi, jedna bez vode, u drugoj moguć prekid\n18:06, 14. 5. 2021.\nStonoteniseri niškog Železničara završili sezonu na trećem mestu\n15:51, 13. 5. 2021.\nPrijava za državnu pomoć do subote\n10:18, 14. 5. 2021.\nJoš 17 novoobolelih u Pčinjskom okrugu, u vranjsku kovid bolnicu smešteno 42\n10:28, 14. 5. 2021.\nJoš 28 novoobolelih od kovida u Nišu\n10:51, 14. 5. 2021.\nLeskovačka Muzička škola organizator festivala "Virtus piano"\n22:10, 11. 5. 2021.\nZvezdan Milovanović podneo ostavku na mesto poverenika niškog SNS-a\n21:08, 13. 5. 2021.\nPosle najave Vučića, odbori SNS glasaju o (ne)poverenju Stefanoviću i Lončaru\n17:22, 10. 5. 2021.\nU Nišu uvećana cena vode za skoro 20 odsto\n15:54, 12. 5. 2021.\nZvezdan Milovanović - od poverenika niškog SNS-a do aktiviste i vernog pristalice Aleksandra Vučića\n13:45, 11. 5. 2021.\nLetnji red vožnje stigao pre leta, Nišlije se žale na gužve u gradskom prevozu


► Doktorka beogradske GAK: Direktor preti jer sam potpisala apel\nPotpisnica otvorenog pisma lekara, doktorka Saša Ljuština, tvrdi u poruci na Vajber grupi "Ujedinjeni protiv kovida" da joj je direktor beogradske Klinike za ginekologiju i akušerstvo, u kojoj je zaposlena, u četvrtak naredio da napusti svoju sobu.\nOna je navela da sa strahom odlazi na posao jer će možda biti prinuđena da podnese otkaz jer, kako ističe, nije spremna da trpi pritiske, prenela je TV N1.\n"Od kako je počela epidemija Kovida, na posao dolazim redovno, bez dana odsustva. Imam dva deteta mlađa od 12 godina, ali nisam iskoristila ni beneficiju ponuđenu na početku epidemije da mogu da ne radim. Nisam otvarala bolovanje, nije za mene povlačenje. Smatrala sam da je to moja obaveza kao lekara, osećala sam humanost i patriotizam", napisala je ona.\n"Posle svega toga, zbog iznošenja svog mišljenja, kao osnovnog ljudskog prava u demokratskom društvu kakvo je naše, sada sam izložena mobingu i sa strahom dolazim na posao. Pritom nikada nisam bila, niti sam sada član, pa čak ni simpatizer neke političke opcije. Ipak, ministar zdravlja je obećao da će nas zaštititi pošto, kako je rekao, 'ovo nije plemensko društvo' ", navela je Ljuština.\nPritisak na nju je počeo u četvrtak, kada je, kako tvrdi, od direktora Klinike za ginekologiju i akušerstvo Kliničkog centra Srbije u Višegradskoj dobila usmenu naredbu da do 14 časova isprazni svoju sobu.\nUz to je, kako je napisala u poruci kojom se obratila svojim kolegama, prebačena na drugo odeljenje i skinuta sa operativnog programa.\nMinistar zdravlja Zlatibor Lončar je juče, na pitanje novinara o slučaju doktorke sa GAK-a u Višegradskoj i pritiske koje trpe potpisnici proglasa rekao: "Niko ih neće dirati, niti će da pomisli na to. Nismo mi neko plemensko društvo, nemojte nas vređati, ne da ćemo ih zaštititi, nego ćemo se pridržavati onoga što su tražili".


Prema podacima izvora, nemačka kompanija je razmatrala mogućnosti izgradnje fabrike u centralnim državama Meksika – Idalgo ili San Luis Potosi i verovatno će izbor pasti na ovu drugu. U meksičkom preduzeću planiraju da proizvode automobile za američka i evropska tržišta, navodi sagovornik lista.\nSve više svetskih automobilskih kompanija pokazuje interesovanje za meksičko tržište. Tako su prošle nedelje nemački Dajmler i japanski Nisan saopštili da će investirati oko 1,4 milijardi dolara u zajednički razvoj i proizvodnju vozila luks klase u Meksiku.\nAudi, koji je deo nemačkog koncerna Folksvagen, počeo je izgradnju fabrike u Meksiku vrednosti 1,3 milijardi dolara prošle godine. U narednim mesecima planove o izgradnji fabrike u toj zemlji mogao bi da objavi i južnokorejski Hjundai, navode izvori.Meksiko sada postaje glavni centar za američke i kanadske proizvođače automobila, piše Vols strit džornal. Prema podacima revizorske kompanije KPMG, cena radne snage u Meksiku je 60 odsto niža nego u SAD. Prema nekim podacima, radna snaga u Meksiku je jeftinija nego u Kini.\nPored toga, troškovi transporta automobila iz Meksika u SAD i Kanadu nisu visoki, a luke u Meksičkom zalivu i na pacifičkoj obali omogućavaju laku isporuku u Aziju i Evropu.\nIzvor – Moj auto\nTagovi: 2014, bmw, fabrike, igradnja, meksiko, novo, prodaja\nŠta nije u redu sa predlogom zakona: za mlade automobil do 76 konja po toni?!


Tema: Kosovo kao krava muzara\nB92 došao je u posed dokumentacije koja ukazuje da Ministarstvo za Kosovo zapošljava sve više ljudi.\nNovi ministar Slobodan Samardžić odlučio je da zaposli još oko 50 savetnika. Predstavljajući 100 dana rada svog ministarstva ministar je rekao za B92 da je njegovo ministarstvo skromnije, iako mu je državni i nacionalni zadatak jako veliki. U novom ministarstvu za Kosovo i Metohiju sada radi oko 130 ljudi, priznaje ministar.\nB92 došao je u posed internog konkursa, iz koga se vidi da će u savetničke fotelje u Palati federacije sesti još nešto više od 50 savetnika.\nB92 međutim saznaje da će u Ministartvu za Kosovo i Metohiju među 50 savetnika koji se traže biti po jedan savetnik za gotovo svaku međunarodnu organizaciju: jedan za saradnju sa UN-om, drugi za Evropsku uniju, treći za OEBS, a onda jedan za saradnju sa međunarodnim ali nevladinim institucijama, pa jedan za saradnju sa civilnom misijom, a jedan za saradnju sa vojnom misijom na Kosovu.\nZanimljiva je i raspodela funkcija u odeljenju za kulturu i medije, kulturno i prirodno nasleđe i saradnju sa srpskom pravoslavnom crkvom, kako glasi zvaničan naziv.\nTu će, pored šefa, biti zaposlen po jedan savetnik za poslove kulture, jedan za kulturna dobra i jedan za prirodnu baštinu, a onda i jedan koji će grupno biti zadužen za medije, ponovo kulturno i prirodno nasleđe i saradnju za Srpskom pravoslavnom crkovom.\nDva savetnika pratiće projekte Ministarstva za koje rade, a jedan će pratiti i pripremati pregovarački proces o budućem statusu Kosova.\nMinistar međutim smatra da je njegovo ministarstvo skromno. Na naše pitanje da li to pokazuje da se pod plaštom patriotizma u očuvanju Kosova ponovo nenamenski troši novac građana Srbije, ministar Slobodan Samardžić ponavlja da nema problema.\n"Ne osećamo dakle nikakav problem trošenja novca. Mi smatramo da je ovo novac koji se troši za državni posao, kao i novac svakog drugog ministrastva", kaže on.\n25.09.2007., 23:27 #2\nRe: Kosovo kao krava muzara\nDobro nije tu krivo Kosovo vec pokvareni ljudi.\n25.09.2007., 23:48 #3\nTi savetnici gore pomenutog minisarstva imaju i svoj slogan (nasledjen)\n'' Neka zivi ovaj rezim plata ide a ja lezim ''...\nPoslednja poruka: 11.08.2007., 11:22


Džeko prvi strijelac, debi Zukanovića – FK Željezničar\nDžeko prvi strijelac, debi Zukanovića\nNaša reprezentacija je ubjedljivo savladala Litvaniju sa 3:0, a ni ovog puta nije izostao doprinos Željine škole.\nEdin Džeko je ubilježio asistenciju i pogodak, što je za našeg Dijamanta bio 26. gol u dresu bh. reprezentacije, čime je ponovo postao najbolji strijelac u njenoj historiji, prestigavši Zvjezdana Misimovića.\nTakođer, Džeko se nalazi na vrhu liste strijelaca i kada su u pitanju golovi u kvalifikacijama, s obzirom na to da mu je ovo bio ujedno i peti gol.\nNa klupi naše reprezentacije su ostala još dva izdanka naše škole, Ibrahim Šehić i Muamer Svraka, a priliku za igru dobio je četvrti reprezentativac, koji je prošao sve uzrasne kategorije na Grbavici.\nStoper Kortrijka, Ervin Zukanović, je kvalitetno odradio posljednjih dvadesetak minuta, potvrdivši da mu je selektor davno morao uručiti poziv.\nPomenimo i da je prije Ervina u igru ušao i Avdija Vršajević, koji je afirmaciju stekao u Dolini Ćupova.\nSigurno da bismo uz pobrojane u skorije vrijeme mogli vidjeti i još izdanaka naše škole fudbala, ali i u trenutnoj situaciji je reprezentacija bez Željine djece nezamisliva.


Međutim, to što izabranici Aleksandra Đorđevića nisu uspeli da uđu u borbu za medalje nije ih u mnogome poremetilo, pogotovo u meču sa selekcijom SAD-a.\nMnogi su duel sa Amerikancima očekivali u eventualnom finalu, ali je meč protiv izabranika Grega Popoviča došao u borbi za plasman od 5. do 8. mesta. Srbija je savladala selekciju SAD-a i barem za nijansu popravila utisak sa šampionata u Kini.\nNa kraju Svetskog prvenstva sumiraju se utisci. Zasigurno najsvetlija tačka naše reprezentacije je Bogdan Bogdanović, koji je odigrao fenomenalno čitav šampionat.\nBogdan je bio neosporivi lider reprezentacije Srbije i najbolji igrač bez ikakve dileme. Bek Sakramento Kingsa je samo na par trenutaka tokom svih osam mečeva popustio i na kraju zasluženo postao rekorder "orlova".\nTokom prvenstva pružao je partije koje bi ga odvele na NBA Ol-star i konstatno dobijao ovacije od kineske publike, ali i pohvale od svog i protivničkih trenera.\nOn je, naime, stigao do neverovatne brojke od 183 postignuta poena na Mundobasketu, što je najviše što je ikada uradio jedan reprezentativac Srbije za jedno takmičenje.\nBogdan je "žario i palio" i uslovno rečeno loše odigrao samo na jednom meču, protiv Portorika kada je pobeda Srbije bila manje-više obezbeđena pre meča.\nBogdan Bogdanović neće biti MVP jer dolazi iz reprezentacije koja je bila petoplasirana, iako je, bez premca, najbolji igrač prvenstva.\nOno čemu navijači iz Srbije mogu da se nadaju da naš bek bude član idealne petorke prvenstva, koja će biti objavljena posle finala (nedelja, 14 časova).


Kotorvaroški karatisti osvojili dvije medalje na Prvenstvu Republike Srpske - KVorum.net / Kotor-Varoš -\nKotorvaroški karatisti osvojili dvije medalje na Prvenstvu Republike Srpske\nAutor: Slaven Šubara / Datum: 06.04.2017. 08:44\nKaratisti kotorvaroškog Ipona osvojili su dvije medalje na Prvenstvu RS za djecu uzrasta do 13 godina održanom u Foči. Srebrnu medalju u borbama osvojio je Stefan Borić u kategoriji do 45 kilograma, dok se bronzom okitio Igor Žderić u konkurenciji takmičara do 40 kilograma.\nIpon je zauzeo i treće mjesto u ekipnoj konkurenciji u kojoj su se takmičili karatisti rođeni 2006. i 2007. godine, a u timu su bili Igor Žderić, Milan Gajanin i Nebojša Tepić.\nIpon je na šampionatu u Foči nastupio sa sedam takmičara i zabilježio još jedno dobro izdanje na republičkim takmičenjima. Članovi Ipona sada se okreću pripremama za takmičenje koje će biti održano 9. aprila u Tesliću na koje odlaze sa visokim ambicijama.\nPrethodna vijest: Rukometaši odnijeli pobjedu u dramatičnoj završnici Sljedeća vijest: ”Policijada” u znaku Kotorvarošana


Gotovo milijardu dolara prikupljeno je od vernika i moćnih poslovnih magnata širom sveta za obnovu katedrale Notr Dam u Parizu, teško oštećene u katastrofalnom požaru.\nGrađevinski timovi su rano jutros postavili veliki kran i drvene platforme u blizini katedrale, dok vatrogasci i dalje procenjuju štetu i da ojačavaju strukturu nakon što je požar u ponedeljak srušio toranj katedrale i uništio krov, prenosi agencija AP.\nFrancuski predsednik Emanuel Makron odredio je petogodišnji rok za obnovu katedrale iz 12. veka, a danas će, kako je najavljeno, predsedavati vanrednom sednicom vlade posvećenoj nesreći u Notr Damu, za koju istražitelji veruju da je povezana sa radovima na rekonstrukciji katedrale.\nSavetnik predsednika za zaštitu kulturnog nasleđa Stefan Bern je izjavio da je do sada prikupljeno 880 miliona evra (995 miliona dolara).\nMeđu onima koji su dali donacije nalaze se američki elektronski gigant Epl, magnati koji poseduju kompanije Loreal, Šanel i Dior, kao i katolici i pripadnici ostalih vera iz Francuske i širom sveta.\nM.L Tako su bili velikodusni i nasi tajkuni kada su bile poplave u Srbiji a Dragica se sa svojom fondacijom istakla ekstra ???????????????\nDemokrata Leleeee ,a deci gladnoj nista


Prillika za rad u Profi sistemu je mogućnost da svoje sposobnosti iskažete u najboljem svetlu i da se te sposobnosti vrednuju na pravi način. Rad u dinamičnom okruženju u potpunosti posvećen korisnicima predstavlja priliku da iskusite moderan duh korporativnog poslovanja.\nRedovno sprovodimo programe edukacije i usavršavanja naših radnika, kako u okviru same firme od strane stručnjaka angažovanih za tu svrhu, tako i slanjem zaposlenih na seminare i na druge oblike stručnog usavršavanja.\nJasno definisana hijerarhija u firmi, kao i precizno definisan sistem vrednovanja i nagrađivanja Vašeg rada, garantuje Vam mogućnost napredovanja tempom koji sami sebi obezbedite svojim zalaganjem, angažovanjem i odnosom prema poslu.\nUkoliko smatrate da imate potrebne kvalitete i obrazovanje za rad u našem timu, svoje podatke može poslati putem mejla na darko@profisistem.rs\nNakon slanja Vaše prijave, ona postaje sastavni deo naše baze podataka, a mi ćemo da budemo slobodni da kontaktiramo i pozovemo na razgovor kandidate za koje utvrdimo da ispunjavaju uslove aktuelnog konkursa.


SAD su još 1994. godine planirale rat protiv Severne Koreje, Pentagon predvideo milion mrtvih | WebTribune\nHome IZBOR SAD su još 1994. godine planirale rat protiv Severne Koreje, Pentagon predvideo MILION MRTVIH\nSAD su planirale rat protiv Severne Koreje 1994. godine, kako se vidi u deklasifikovanim dokumentima koji su objavljeni u petak.\nAdministracija tadašnjeg američkog predsednika Bila Klintona je verovala da bi američka vojska i snage Južne Koreje “nesumnjivo pobedili“ u sukobu na podeljenom Korejskom poluostrvu, ali su takođe shvatili da bi broj žrtava bio ogroman, išao bi čak i do milion mrtvih.\nRatni planovi su usledili kada su SAD pregovarale o nuklearnom razoružavanju Severne Koreje.\nSekretar za obranu Vilijam Peri je rekao tadašnjem predsedniku Južne Koreje Kim Dae Jungu: “Naravno, uz kombinovane snage Koreje i SAD, nesumnjivo možemo pobediti u ratu, ali rat uključuje veliki broj žrtava.“\nSAD su izradile svoj plan za rat, jer je Severna Koreja počela da dopunjava reaktor koji bi mogao obezbediti foslilni materijal za nuklearne bombe, prbližavajući se uspostavljanju odvraćanja protiv SAD-a i njihovih saveznika koji su dugo pokušavali da sruše vladu u Pjongjangu.\nNovoobjavljeni dokumenti takođe otkrivaju da je 1994. godine Vašington brinuo da bi “izgladnela Severna Koreja“ – koja je patila od hroničnih nestašica hrane i bila pod sankcijama, mogla postati “opasno haotična situacija“. To je značilo da prisup SAD-a četvorostranim razgovorima (uključujući SAD, Kinu, Južnu i Severnu Koreju) mora biti dovoljno fleksibilan da obuhvati širok spektar opcija, od “kolapsa“ Severa do značajnih reformi koje bi obnovile vitalnost režima DNRK.\nSeverna Koreja je sada uspostavila svoj nuklearni arsenal, koji bi ubio 2,1 miliona ljudi i povredio 8 miliona drugih ukoliko bi bio oslobođen na Seul i Tokio, navodi se u nedavnoj studiji. U novembru je Severna Koreja tvrdila da je lansirala novi tip interkontinentalne balističke rakete, Hwasong 15, koja bi mogla pogoditi bilo koju metu na kopnu SAD-a.\nLideri SAD-a i Severne Koreje nastavljaju da se prepucavaju dok se tenzije povećavaju. Trampa su severnokorejski državni mediji nazvali “starim psihopatom“ i “žednim rata“, a Americi je zaprećeno da će biti svedena na “pepeo i tamu“. Američki predsednik je rekao da bi Vašington “potpuno uništio“ Severnu Koreju ako budu napadnuti, i da “mali raketaš“, kako često naziva Kim Džong Una, “neće tu biti još dugo“.\nU međuvremenu, SAD i njihovi regionalni saveznici sprovode velike vojne vežbe koje simuliraju uništenje Severne Koreje. Ove nedelje su američki i južnokorejski piloti vežbali napade na nuklearne i raketne instalacije Severne Koreje u različitim ratnim scenarijima.\nProšlog vikenda je savetnik za nacionalnu bezbednost Bele kuće, H.R. Mekmaster, upozorio da se mogućnost rata sa Pjongjangom “povećava svakog dana“.\nU subotu je šef CIA-e, Majk Pompeo, rekao da američke obaveštajne agencije veruju da lider Severe Koreje nema pojma o tome u koliko je slaboj poziciji.\n“Oni oko njega mu ne govore istinu o mestu na kom se on nalazi – koliko je loš njegov položaj u svetu danas. Verovatno nije lako Kim Džong Unu reći loše vesti“, rekao je on na forumu instituta Regan u Kaliforniji.\nMeđutim, Pompeovo uverenje je potkopano nedavnom izjavom penzionisanog general-potpukovnika Žan Marka Juasa, bivšeg zamenika komandanta američkih snaga u Koreji. On je rekao da će američke snage od 30.000 vojnika, stacionirane u susednoj Južnoj Koreji, imati poteškoća da se suprotstave vojsci Severne Koreje, za koju Pjongjang tvrdi da se dobrovoljno prijavilo skoro 5 miliona ljudi.\nRusija i Kina su predložile strategiju “dvostrukog zamrzavanja“, u kojoj bi SAD prekinule svoje vežbe sa Južnom Koreju, u zamenu da Severna Koreja obustavi svoj program nuklearnog oružja.\nMeđutim, SAD su odbacile taj predlog, rekavši da imaju sva prava da sprovode vežbe sa svojim saveznicima.


Art magazin - Centar za likovnu i primenjenu umetnost "Terra", Kikinda\nAdresa: Trg Srpskih Dobrovoljaca 25, 23300 Kikinda, Srbija\nTelefon: 0230 26 508\nFax: 0230 26 508\nRadno vreme: 9 - 14 i 17:30 - 20:00 sati\nOsoba za kontakt: mr Slobodan Kojić, direktor\nCentar za likovnu i primenjenu umetnost "Terra" sa svojom galerijom nalazi se u samom centru grada u pešačkoj zoni. Galerija raspolaže izlagačkim prostorom koji omogućuje postavke i izvan kamernog miljea, a posetiocu ostavlja dovoljno prostora i mogućnosti za sagledavanje i pregled predstavljenih dela. Jednim svojim delom, velikim staklenim "zidom" i ulazom, galerija se nalazi u ravni šetališta što doprinosi komunikaciji sa publikom.\nKonceptno, galerija podržava moderan i postmoderan pristup shvatanju umetnosti ali je otvorena i za druge oblike savremene umetničke prakse. Svojim odnosom prema umetniku (organizacija izložbe, postavka, katalog, boravak, troškovi) galeija Centra za likovnu i primenjenu umetnost "Terra" prevazilazi priličan broj aktivnih galerija u mnogo većim gradovima u Srbiji.\nPoseban kuriozitet ali i važna činjenica jeste da se u galeriji Centra za likovnu i primenjenu umetnost "Terra" nalazi sedište i operativni centar čuvenog Internacionalnog simpozijuma skulpture "Terra" koji po evropskim i svetskim standardima uspešno postovji već 25 godina.\nUslovi učešća na Internacionalnom simpozijumu skulpture "Terra"\nSimpozijum "TERRA" je osnovan 1982. godine i od tada svake godine na njemu učestvuje pet do osam umetnika iz Srbije i inostranstva. Za vreme boravka na Simpozijumu, svaki umetnik je dužan da "TERRI" ostavi jednu veliku skulpturu i dve skulpture galerijskog formata. Sve ostale skulpture pripadaju autoru.\nOrganizator učesnicima nadoknađuje putne troškove od mesta prebivališta do Kikinde i nazad, obezbeđuje 31 pun pansion u hotelu "NARVIK" (***), prevoz od hotela do ateljea "TERRA", sav potreban materijal i stručnu pomoć, kao i obeštećenje u visini od 500 EUR.\nUkoliko ste zainteresovani za učešće na simpozijumu "TERRA" molimo Vas da nam omogućite uvid u vaše radove putem e mail-a ili vašeg sajta.


Joksimović: Pozitivna slika i ocena Srbije u EU - European Western Balkans\nAutor EWB 06. 06. 2017. 06. 06. 2017.\nJadranka Joksimović; Foto: Tanjug / Dimitrije Goll\nBRISEL – Ministarka zadužena za evropske integracije Jadranka Joksimović istakla je danas da Srbija ima važno mesto u procesu evropskih integracija, ali i da joj pripada važno mesto u budućnosti EU.\n“Srbija je pozitivno predstavljena i pozitivno ocenjena što je dobro. Iako ono što radimo zbog nas samih, važno je i kako nas drugi vide”, izjavila je Joksimović na kraju jednodnevne konferencije o Zapadnom Balkanu Evropskom parlamentu koju je šesti put za redom organizovala Evropska narodna partija (EPP).\nJoksimović je tokom konferencije, na kojoj su učestvovali poslanici Evropskog parlamenta, EU zvaničnici i lideri iz regiona koji pripadaju porodici EPP, naglasila da se zemlje koje se nalaze na putu evrointegracija moraju tretirati na osnovu individualnog napretka i zalaganja, a ne da se o regionu govoru kao o ”paket aranžmanu”.\n“Izvestilac za Srbiju Dejvid Mekalister je podvukao da je Srbija sidro stabilnosti u regionu. To je jasna politička poruka na koji način Srbija čuva svoju stabilnost i stabilnost u regionu i pored svih dešavanja u regionu i izjava koje su stizale”, naglasila je Joksimović iznoseći utiske sa konferencije u Briselu.\nJoksimović kaže da je tokom konferencije izvestilac EP za Srbiju Dejvid Mekalister preneo ideju nemačkog šefa diplomatije Zigmara Gabrijela o formiranju neke vrste “Maršalovog fonda” za Zapadni Balkan što bi podrazumevalo dodatna sredstva i dodatni impuls za realizaciju infrastrukturnih projekata u regionu predviđenih Berlinskim procesom.\n“Ti projekti nisu važni samo za zemlje regiona već su dobri i za evropske transportne mreže i koristiće zemljama EU”, ocenila je ministarka Joksmović.\nOna je dodala da se do sada nije puno realizovalo od projekata predviđenih Berlinskim procesom niti je za to bilo dovoljno sredstava na raspolaganju.\n”Berlinski proces ne sme niti može da bude zamena za proces evrointegracija, ali može da nam pomogne i da nas osnaži”, izjavila je Joksimović.\nJoksimović dodaje da će Srbija 20. juna u Luksemburgu otvoriti dva nova poglavlja u pregovorima sa EU.\nOna kaže da je danas i komesar za pregovore o proširenju Johanes Han potvrdio da će se na predstojećoj Međuvladinoj konferenciji EU i Srbije, koja bi trebalo da se 20. juna održi u Luksemburgu, otvoriti najverovatnije dva nova poglavlja, a to su poglavlje 29 koje se tiče carinske unije i poglavlje 7 o pravima intelektualne svojine.\nJoksimović kaže da je otvaranje ovih poglavlja važno i za konkretne oblasti i za sve građane Srbije.\n“Svako otvoreno poglavlje znači da smo poslali poruku stabilnosti i ozbiljnosti kako našim partnerima u EU tako i svima onima koji žele da investiraju u Srbiju ili da je turistički posete. Radi se o jednoj stabilnoj zemlji. Mislim da je to dobra vest za nas, a pre svega za reforme”, poručila je ministarka Joksimović.\nJoksimović je dodala da je izveštaj Evropske komisije o napretku u oblasti vladavine prava u Srbiji pokazao da ima još puno toga da se uradi, ali i da su pomaci vidljivi.\nU Evropskoj narodnoj partiji, koja je organizovala ovaj skup, kažu da je Zapadni Balkan suočen za političkim, ekonomskim i socijalnim izazovima. Ocenjuje se da je napredak u oblasti dobre vladavine u zemljama regiona kao i u oblasti vladavine prava “u nekim slučajevima bio manjkav” dok je negde došlo i do “nazadovanja”.\nBerlinski procesDejvid MekalisterEPPEvropska narodna partijaJadranka JoksimovićJohanes Hanpoglavlje 7poglavlje-29Zigmar Gabrijel\nBorelj: Smešno je što samo Kina dobija bilbord zahvalnosti, kada i EU pomaže Srbiji


Advokat Damir Lekić, koji u ovom postupku zastupa optužene: Janka Vukadinovića, Radovana Stanišića, Almiru Mujahodžić i Momčila Milića, tražio je od suda da obustavi postupak protiv njegovih klijenata, ističući da ne postoji osnovana sumnja da su počinili krivično delo koje im se stavlja na teret.\nU ovom slučaju, kako je istakao Lekić, navodno mesto izvršenja dela bilo je na tivatskom aerodromu i to prilikom čekiranja avionskih karata, dok su osobe koje su navodno trebale da izvrše napad uhapšene u vremenu koje ne odgovara periodu čekiranja karata i rasporedu letenja aviona, i to u mestu koje je kilometrima udaljeno od aerodroma, gde je navodno trebalo da se izvrše ubistva. Kako je objasnio, okrivljeni su uhapšeni mnogo pre nego što su bilo šta preduzeli i to na velikoj udaljenosti od aerodroma.\nOn je istakao da je potpuno nejasno kako je državno tužilaštvo zamislilo koncept pokušaja krivičnog dela, ali je mišljenja da je potpuno jasno da će zbog toga krivično veće Višeg suda u Podgorici u tom delu obustaviti postupak.\nVukadinović i ostali optuženi negirali su izvršenje krivičnog dela za koje se terete i zatražili su da sud odbaci optužnicu.\n- Takozvani svedoci saradnici, agenti provokatori, instalirani su od strane bezbednosnih službi koje tesno sarađuju sa "kavačkim klanom". Ovo je njihov zajednički scenario - kazao je Vukadinović, koji je tražio od veća da odbaci optužnicu, a njih pusti na slobodu.\nOptuženi Stanišić je kazao da je "ovo sve namešteno" od, kako sumnja, države Crne Gore i upitao "kako je moguće da obični narkoman bude svedok saradnik".\nFORMIRALI KRIMINALNU GRUPU?\nOptužnicom se tvrdi da su Vukadinović i nepoznata osoba, krajem 2019. formirali kriminalnu organizaciju, čiji su članovi postali ostali optuženi. Nadalje se navodi da su 22. januara 2021. u Tivtu, Mile Jovanović i Kamenko Kuč, koji je rešenjem suda određen za svedoka saradnika, a zatim za zaštićenog svedoka, pokušali da ubiju Veljka Belivuka i Marka Miljkovića, u čemu im je pomogao Stanišić. Dodaje se da je Jovanović kao saizvršilac počinio krivično delo teško ubistvo u pokušaju, a Stanišić teško ubistvo u pokušaju putem pomaganja.


Jednosobni : Izdajem Apartman Vuksanovic na Zlatiboru\nID oglasa: 69387 Izdajem Apartman Vuksanovic na Zlatiboru\nČlan od 11 Mar 2020\nApartman Vuksanović se nalazi u prelepom i veoma mirnom delu Zlatibora.Na nadmorskoj visini od 1000m. Udaljen je 1300m od centra Zlatibora,odnosno od Kraljevog trga.Okružen je stablima:Bora,Smrce i Jelkama što gostima omogucava da uzivaju u veoma prijatnom i čistom vazduhu na ruzi vetrova. Idealan za porodice sa malom decom i parove.Kapacitet apartmana je cetiri ( 4 ) odrasle osobe. Besplatan parking je obezbedjen u sklopu objekta.Apartman se nalazi na l spratu. Apartman ima veliki garderober,kao i dosta polica za garderobu i stvari.Apartman ima sopstvenu terasu sa delom za sedenje za ispijanje jutarnje kafe u veoma mirnom i prijatnom ambijentu. Apartman ima odvojenu spavaću sobu sa velikim i udobnim bračnim ležajem i TV-om. Dnevnu sobu sa ugaonom garniturom za sedenje sa mogućnošću razvlačenja za spavanje dve odrasle osobe,sa Dormeo prostirkom. U dnevnoj sobi se nalazi veliki TV, sa digitalnim kanalima,kao i sto i stolice za rucavanje.Besplatan WIFI internet je obezbedjen u sklopu apartmana. Kuhinja je opremljena: ravnom pločom sa dve ringle,frižiderom sa malom komorom za zamrzavanje,kompletnim posudjem i priborom za rucavanje. Moderno kupatilo sa tuš kabinom.Toaletni pribor,peškiri,papuce,fen za kosu kao i kompletna posteljina i jastuci su obezbedjeni. Na svakom prozoru se nalaze ugradjeni komarnici.Apartman ima sopstveno CG na struju. U zgradi apartmana postoji posebna prostorija ( ostava ) koja je namenjena da gosti mogu ostaviti svoju ski opremu: skije i sanke.


Beta 23. aprila 2021. 09:20\nViše od 100 ljudi je povredjeno noćas u Jerusalimu u sukobima izmedju izraelskih policijskih snaga i palestinskih demonstranata, objavili su jutros lekarski i policijski izvori.\nPalestinski Crveni krst prijavio je najmanje 105 povredjenih od kojih je njih oko 20 prebačeno u bolnicu dok je policija navela da je u svojim redovima imala 20 povredjenih i da je privela 44 osoba tokom okršaja.\nIzraelska policija sukobila se noćas sa Palestincima ispred Starog grada Jerusalima gde je podigla barikade da spreči stotine jevrejskih ekstremista da dodju u tu oblast.\nSukobi su izbili kada su stotine pripadnika izraelskih snaga reda mobilisani da zaustave marš ekstremnodesničarskog jevrejskog pokreta Lahava.\nMladi Palestinci organizovali su kontrademonstracije da se suprotstave tom maršu i incidenti su izbili na ulasku u Stari grad, u istočnom delu Jerusalima, palestinskom sektoru koji je Izrael okupirao i pripojio, gde je policija zabranila pristup zonama obično masovno posećenim za vreme Ramazana.\nIzraelska policija sinoć je saopštila da odobrava demonstracije u ime slobode izražavanja ali da će delovati protiv svakog oblika nasilja, i dodala da želi da se izbegnu sukobi.\nTenzije su još jače nego obično u gradu, gde se nalaze sveta mesta za Jevreje, hrišćane i muslimane i gde je dugo bilo žarište izraelsko-palestinskog nasilja.\nPolicija se sukobljava sa Palestincima svaku noć od početka muslimanskog svetog meseca Ramazana prošle nedelje, kada su vlasti postavile barikade na Kapiji Damaska, tradicionalnom mestu okupljanja na otvorenom.